Иқтисодиёт 03.05.2019 238\nЮртимизда аҳолининг асосий турдаги озиқ-овқат маҳсулотлари, жумладан, гўшт истеъмол қилиш ҳажми йилдан-йилга ошиб бораётгани табиий жараёндир. Бозор талаби ўсаяптими, демак, уни ўз ўрнида, тўлақонли қаноатлантириш зарур. Бу эса айни йўналишда фаолият кўрсатаётган субъектлар ишини олға ҳаракатга келтирмоқда. Янги қувватлар ишга тушиши ҳисобига маҳсулот ишлаб чиқариш салмоғи ортаяпти.\nШуниси аниқки, мавжуд эҳтиёжни фақат қорамолчилик ва қўйчилик сингари тармоқлар салоҳияти билан самарали қоплаб бўлмайди. Харидорда доим танлаш имконияти бўлиши керак. Бу жиҳат эса истеъмол бозорига парҳез гўшт етказиб бериш имконига эга паррандачилик, қуёнчилик ва балиқчилик тармоқлари ривожини таъминлаяпти.\nКосон туманидаги "Хушнудбек Поёнбек" масъулияти чекланган жамияти ҳам 2-3 йилдирки, аҳоли дастурхонига товуқ ва қуён гўшти тақдим этиб келаяпти. Корхона бир ойда 3-4 тоннагача парҳезбоп маҳсулот ишлаб чиқариш қувватига эга.\n- 7-8 йилча аввал бизнесимизни савдо соҳасида бошлаган бўлсак, бугун паррандачилик йўналишида ҳам унумли фаолият кўрсатаяпмиз, - дейди корхона раҳбари Шуҳрат Яҳёев. - Бир мартада 4000 бош бройлер товуғини парваришлаймиз. Гўшт беришда маҳсулдор саналган ушбу жониворларни боқиш учун махсус бино барпо этганмиз. Ўтган даврда парҳез гўштни нафақат хом, балки пиширилган ҳолида ҳам реализация қилдик. Бундан ташқари, саноат усулида тухум йўналишидаги 1000 бошдан ошиқ товуқ етиштиришни ҳам ташкил қилганмиз. Маҳсулот олиш ҳажми шунга яраша. Қуёнчиликда ҳам яхши тажриба тўпладик. Бу жонивор гўштига бозорда талаб катта. Бир мартада 300 бошгача қуён боқиб, сотаётганимиз бунга мисол. Эндиликда ҳар бири 10 килограммга етадиган Фландр зотли қуён парваришини бошлаймиз.\nТадбиркорнинг айтишича, корхонада янги тармоқлар учун қўшимча шароитлар яратишга ҳам киришилган. Наслли куркачиликни йўлга қўйиш, туяқуш боқиш қувватини ишга тушириш, шу мақсадда 100 бошдан парранда олиб келиш бўйича ишлар олиб борилмоқда. Ҳар бири 40 килограммгача вазн қилувчи зотдор курка парвариши тадбиркорлик субъектининг гўшт етиштириш борасидаги имкониятини янада яхшилайди. Ишбилармон балиқчиликка ҳам истиқболли соҳа сифатида қараяпти. Сунъий ҳавза барпо этиб, иқлим-шароитимизга чидамли Африка лаққасини боқиш кўзда тутилган. Бу ташаббуслар амалга ошса, корхонада фойдали меҳнат билан банд бўлган кишилар сони икки баробар кўпаяди.\nСуратлар муаллифи Собир НАРЗИЕВ.


АПЛ. "Манчестер Юнайтед" – "Арсенал" ва 7-турнинг бошқа баҳслари учун превью / CHAMPIONAT.asia\n00:55Марсело учун икки топ-клуб даъвогарлик қилмоқда 4 00:35Маунт: "Мақсадимиз - катта совринларни ютиш" 2 00:15Рамос умумий гуруҳ машғулотларига қайтди 0 00:07АГМК: Тарихий ва рекордларга бой ўтган ажойиб мавсум 5 23:49Канте "Челси"дан кетмоқчи эмас 0 23:30"Аякс" топ-клублар қизиқаётган футболчиси билан шартномани узайтирди 1 23:13"Юнайтед" Тухелнинг хизматларига қизиқиш билдирмоқда 6 22:51"Спартак"ка "Арсенал" футболчиси керак 3 22:33ЛаЛигада ноябрь ойининг энг яхши футболчиси аниқланди 3 22:16Расман: "Наполи" стадиони номи ўзгарди 7 21:582020 йилги футбол мавсумида "Насаф"дан ўзгача хет-трик 25 21:53"Турон" футбол клуби ёш футболчилар учун танлов эълон қилади 23 21:47Дунёнинг энг яхши марказий ярим ҳимоячиси ва вингери аниқланди. Рўйхатда Азар, Окампос ва Грилиш ҳам бор (ESPN) 9 21:28А Серия. Роналду – ноябрь ойининг энг яхши ўйинчиси 7 21:17Месси Парижга кўчади (ESPN) 20\nАПЛ. "Манчестер Юнайтед" – "Арсенал" ва 7-турнинг бошқа баҳслари учун превью\nАПЛнинг қайсидир тури кутилмаган сенсацияларсиз ўтадими? Йўқ!\nЧемпионат етакчилари бир вақтнинг ўзида қоқилиб, таъқибчиларни олдинга ўтказиб юборишди. "Эвертон", "Ливерпуль", "Астон Вилла", "Лестер", "Тоттенхэм" ва "Лидс" жадвалнинг юқори қисмига битта гуруҳ бўлиб, тизилиб олишган.\n"Челси", "Арсенал", "Манчестер Юнайтед" ва "Манчестер Сити" қандай қилиб ва ниманинг эвазига мусобақа жадвалининг ўртасидан юқорига чиқиши ҳозирча аниқ эмас. Жамоаларнинг зич жойлашиб олгани сиз-у бизни ваҳима қўзғатмасликка чорлайди, лекин ҳеч бўлмаса, "қачон барқарор ғалабалар кузатилади ва биз энг яхши клубларни одатдаги ўринларида кўрамиз?" деган саволни ўртага ташлашга ҳақлимиз.\nҲар бир очко 3 та аутсайдер клубга қувонч келтиради. Еттинчи турда улар очколарни қўлга киритиш учун турлича имкониятларга эга бўладилар.\nТўққиз клубдан қайси бири юқори ўринга чиқади?\nСўнгги уч мавсумда биринчи марта АПЛда мисли кўрилмаган интрига гувоҳига айландик. Еттинчи турга қадар барча жамоалар камида бир марта мағлуб бўлишди. Энди "Манчестер Сити" ва "Ливерпуль"нинг бошқаларга бироз зерикарли туюладиган устунлиги йўқ. Уч йил олдин, "шаҳарликлар" МЮ билан бирга еттинчи турга қадар тўртинчи ўриндаги жамоадан беш очко олдинда юришга муваффақ бўлиб, жадвалда пешқадам эдилар.\nИкки йил олдин "Ливерпуль" олтитадан олтитасини "нокаут" билан тугатган эди, "Челси" ва "Ман Сити" бешта ғалаба ва битта дуранг қайд этишганди.\nҲозирги ҳолат қандай? Тўққизинчи ўриндан биринчи ўринни атиги уч очко ажратиб турибди!\nЭслатиб ўтамиз, Премьер-лигада очколар тенг бўлиб қолганда, биринчи навбатда урилган ва ўтказиб юборилган голлар фарқи инобатга олинади.\n"Брайтон" Кейн-Сон жуфтлигини тўхтата оладими?\n"Тоттенхэм"га қарши баҳсда "Бёрнли" дурангга эришай деб турганида, Кейн-Сон жуфтлиги ҳаммасини ҳал қилиб кетди. Ушбу мавсумнинг энг самарали жуфтлиги яна бир бор "шпорлар"нинг ғалабасини таъминлаб, Жозе Моуриньюни хурсанд қилди. Олтинчи турдан сўнг кореялик футболчи Премьер-лиганинг ушбу мавсумдаги тўпурарлари рўйхатида биринчи ўринга кўтарилиб олди. Кейн саккизта голли паси билан ассистентлар орасида биринчиликни қўлга олди. Энг қизиғи, англиялик ҳужумчи еттита пасини Сонга узатган.\nУнутмаслик керакки, ҳали мавсумнинг ярми ҳам ўтмади. Маълумот учун, Фрэнк Лэмпард ва Дидье Дрогба АПЛ доирасида 36 марта бир-бирини голли узатма билан таъминлаган. Ҳозир "Тоттенхэм" дуэтида жами 29 та голли узатма мавжуд. Агар улар ҳозирги темпда давом этишса, Челсичилардан ўзиб кетишади.\nПикфорд қандай ҳолатда?\n"Ливерпуль" дербисидан кейин Жордан Пикфорд инглиз футболида энг кўп тилга олинган фигуралардан бирига айланди. "Эвертон" дарвозабони Виржил ван Дейкни атайин жароҳатладими ёки йўқ, билмаймиз, лекин нима учун бош ҳакам ҳеч қандай жазо тайинламади?\n"Ливерпуль" билан ўйиндан сўнг Пикфорд кўплаб таҳдидларга дуч келмоқда. Дарвозабонни ижтимоий тармоқларда ҳам тинч қўйишмаяпти. "Эвертон" посбонида ўзи ва оиласини ҳимоя қилиш учун хавфсизлик ташкилоти хизматига мурожаат қилишдан бошқа йўл қолмади.\nҲатто энг хотиржам одамни ҳам бу ҳолат халоватидан осонгина айириши мумкин. Пикфордга аллақачон ижтимоий тармоқлардан вақтинча фойдаланишни тўхтатиш тавсия қилинган. Агар дарвозабоннинг руҳияти яхши бўлмаса, бу "Эвертон"нинг натижаларига таъсир қилиши мумкин.\nҚачон "Челси", "Арсенал", МЮ ва "Ман Сити"да барқарорлик таъминланади?\nҲозирча ушбу тўрт жамоадан фақат "Арсенал" кетма-кет иккита ғалабага эришди. Ва бу мавсумнинг бошида, дастлабки икки турда содир бўлди.\nБеқарорликнинг сабаблари ҳар бир клубда ҳар хил.\n"Манчестер Сити" энг яхши формасидан анча йироқда. Уларнинг ғалаба қозонишига аминмисиз? Биз эса йўқ.\n"Бёрнли" гарчи пастки ўринда осилиб турган бўлса-да, "Тоттенхэм" билан учрашувда уч очкодан осонликча воз кечмаслигини кўрсатди. Ва "Челси" албатта, шундай тақдирга дуч келади.\n"Манчестер Юнайтед" ва "Арсенал" ўзаро учрашишади. Бу шуни англатадики, кимдир, балки иккала жамоа ҳам очко йўқотиши муқаррар.\n"Бёрнли" – "Челси" (31.10 20:00)\n"Бёрнли" сўнгги ўзаро учрашувларда "Челси" учун жуда қулай рақиб бўлиб келган. Лондонликлар 5 та ўйинда 4 та ғалаба ва 1 та дурангга эга бўлиб, 15 та гол уришган. Лэмпард ҳужум ва ҳимоядаги мувозанатни топишга қийналмоқда: кўпинча ҳужум жуда зўр ўйнаб, ҳимоя муваффақиятсизликка учрайди ёки аксинча. Яқинда ўтказилган "Краснодар" билан ўйинда барчаси бирлашди. "Челси" устози "Бёрнли" билан учрашувда мана шу кайфиятни сақлаб қолишни кутмоқда.\nБунга ишонишга бир талай сабаблар бор – Мендининг ишончли ўйини, ҳафта ўрталарида дам олган Силванинг қайтиши ва ҳужум чизиғининг 100%лик тайёргарликка эгалиги.\n"Ливерпуль" – "Вест Хэм" (31.10 22:30)\n"Ливерпуль"нинг марказий ҳимоя билан боғлиқ ҳолати ҳалокатли кўриниш ҳосил қилган. Клопп Ван Дейкнинг жароҳати ва Матипнинг "мўрт"лигини ҳисобга олган ҳолда Фабиньони ҳимоя марказига ўтказди. Чемпионлар лигаси ўйинида бразилияликка шикаст етди. Эҳтимол, "Вест Хэм" билан ўйинда Гомес ва ёш Уильямс майдонга тушрилиши мумкин.\n"Болғачилар" етакчи клубларнинг асабларини титратмоқда. Масалан, "Манчестер Сити" сўнгги турда улар билан зўрға дуранг ўйнади.\nАнглиялик ҳамкасбларимизнинг ёзишларича, лондонликлар катта эҳтимол билан "Энфилд"га Майкл Антониосиз етиб келишади. У сафдан чиққан. 6 ўйинда 3 та гол урган форвард Мойес жамоасининг ҳужумдаги потенциалига таъсир кўрсатадиган катта йўқотиш.\n"Манчестер Юнайтед" – "Арсенал" (01.11 21:30)\n"Манчестер Юнайтед" "Арсенал"дан бир кун олдин УЕФА Чемпионлар Лигасида ўйнади, унда кўплаб асосий таркиб аъзолари қатнашишди. Европа Лигасида "Дандолк" билан ўйнаган "канонирлар" таркибида эса сезиларли ўзгаришлар юз берди. Жумладан, дарвозани илк бор Рунарссон қўриқлади, асосан, захирада ўтирадиган Уиллок, Нелсон 11 таликда майдонга туширилди.\nБевосита АПЛ ҳақида гап кетганда, "Арсенал" жуда ёмон кўринади. Жамоа сўнгги бешта ўйинда фақат "Фулхэм" устидан ғалаба қозонган бўлса, "Ман Сити", "Ливерпуль", "Астон Вилла" ва "Тоттенхэм"га умумий 2:7 ҳисобида мағлуб бўлган.\nМЮ "Челси" билан эҳтиёткор ўйин кўрсатиб, нурсиз дурангга эришди, "Арсенал" билан эса қуруқ ўйнаш камдан кам учрайди. Охирги марта бундай ҳодиса олти йил олдин лондонликлар майдонида содир бўлган. Хуллас, кутамиз ва кузатамиз.\n"Тоттенхэм" – "Брайтон" (31.10 22:30)\n"Тоттенхэм" Европа Лигасида Бельгиянинг "Антверпен" клубига ютқазиб, барчани ҳайратда қолдирди. Эндиликда Жозе Моуринью ғалаба йўлига қайтиш ҳақида бош қотираётган бўлса керак.\nМоур бу мавсум АПЛда уйдаги биринчи ғалабасини қайд этиш учун ўз ўйинчилари олдига юқори талабни қўйиши аниқ.\nУшбу ўйинда мезбонларга Танганга жароҳат туфайли ёрдам беролмайди, меҳмонларда эса бир нечта йўқотишлардан ташқари дисквалификация сабаб Данк ўйинни ўтказиб юборади.\n31.10 01:00 "Вулверхэмптон" – "Кристал Пэлас"\n31.10 17:30 "Шеффилд Юнайтед" – "Манчестер Сити"\n01.11 17:00 "Астон Вилла" – "Саутгемптон"\n01.11 19:00 "Ньюкасл" – "Эвертон"\n02.11 22:30 "Фулхэм" – "Вест Бромвич"\n03.11 01:00 "Лидс" – "Лестер"\nАПЛ. Ноябрь ойининг энг яхши футболчиси бўлиш учун номзодлар маълум бўлди 9\nАПЛ. Ноябрь ойининг энг яхши мураббийи бўлиш учун номзодлар маълум бўлди 6\nСуперлига. Сўнгги тур олдидан сўнгги превью 8\nEplmanager.com. Янги "The League of London 20/21" совринли лигасини кутиб олинг! 31\nАлаба АПЛ клуби билан дастлабки келишувга эришди 11\n31 окт 06:47:23\nMyu echldagi kayfiyatda o'ynasa yorvoradi omad 2jamoagaham\n31 окт 05:46:58\nMan Yunaytedimga omad 2011-yil 28-avgustdagi hisobni bir takkrorlanglarchi\n31 окт 11:17:11\nМЮ шу уйинниям олса, уёгига кайфият билан шу темпла давом этиш мумкин булади, узига ишонч ортади болларда.\n31 окт 09:59:10\nSolasan Arsensal!!!!!!! Biz ushonamiz olg'a.\n31 окт 16:26:01\nAPLni dastlabki turlari bunday boshlanadi deb xech kim kutmagan bo'lsa kerak! Xammaga omad! Davay ManYu\n31 окт 09:24:43\nMustafo7700 фойдаланувчининг фикрига жавоб бериш\nArsenal Myuga qarshi 6yl oldin quruq shotta oynagammi? Chunmadim\n0:0 булган дейиляпти, колган уйинларда гол урилган албатта.\n31 окт 08:44:48\n31 окт 02:36:32\n31 окт 00:48:23\nXudo xoxlasa Chelsea yutadi yuqorilashda davom etamiz...


Тарбияланувчиларимиз халқаро “Хотира қанотлари” мусобақасининг финалига чиқишди - "Насаф" ФК расмий веб-сайти\n08 Aug 2019 Янгиликлар, Академия\nХабарингиз бор, 2004-йилда таваллуд топган тарбияланувчиларимиз “Пахтакор-79” хотирасига бағишланган халқаро “Хотира қанотлари” турнирда иштирок этишмоқда. Ёш футболчиларимиз гуруҳ босқичида “Янгиер” (3:2), “Локомотив” (4:1) жамоалари устидан ғалабага эришди. Ўз гуруҳида 1-ўринни олган ёш “насафчилар” ярим финалда мусобақа мезбони “Пахтакор” жамоасига қарши куч синашди. Асосий вақтда учрашувда ҳисоб очилмади. Футбол лотореяси бўлмиш пенальтилар сериясида омад ёш “аждарлар”га кулиб боқди – “Пахтакор” – “Насаф” 0:0 (пеналтилар сериясида - 3:4). Ёшларимиз эртага турнирнинг финалида U-16 Ўзбекистон терма жамоасига қарши майдонга чиқишади.\nЭслатиб ўтамиз, U-16 Ўзбекистон терма жамоаси таркибидан ҳам 5 нафар “Насаф” футбол мактаби тарбияланувчилари жой олган. Финал учрашуви эртага, 9 август куни соат 09:00 да “ЖАР” стадионида бўлб ўтади.\nТарбияланувчиларимиз халқаро “Хотира қанотлари” мусобақасининг совриндорига айланишди\nТарбияланувчиларимиз “Наврўз” кубогида иштирок этишади


«Пахтакор» бош мураббийи Питер Ҳюистра ОЧЛнинг 1-туридан ўрин олган «Тракторсози»га (3:3) қарши ўйиндан сўнг ўз фикрларини билдириб ўтди.\n«Биринчи бўлимда ўйин асабий кечди. Баҳсга киришиб кетишимизга вақт талаб қилди. Иккинчи бўлимда тезкор икки гол ўтказганимиздан сўнг ўйинимизни намойиш қилдик. Афсуски, яна пенальтидан тўп ўтказиб юбордик.\nҒалабани қўлдан чиқарганимиз ёмон, аммо 0:2дан кейин ўйинга қайтдик. Шу сабабли дуранг жуда ёмон натижа эмас.\nҒалаба қозонишга яқин эдик, бироқ хатодан сўнг дарвозамизга иккинчи пенальти белгиланди. Балки, бу навбатдаги ўйинлар учун фойдали бўлар. Хатолардан хулоса чиқарамиз ва шунга яраша тайёргарлик кўрамиз», — дея Ҳюистранинг сўзларини келтиради клуб матбуот хизмати.


Uzbegim | Archive | Go’zallik\nPosted on 03/14/2015 By admin Go'zallik, Salomatlik\nОзиш жараёнини бошлаш учун ҳафтасига уч дақиқа вақт ажратиш кифоя. Май ойида “New York Times”да атиги 7 дақиқа машқ қилиш қоматни асрашга кифоя бўлиши илмий жиҳатдан исботланган мақола чоп этилганди. Бироқ ҳозирги даврда кимнинг 7 дақиқа бўш вақти бор? Энди тадқиқотчилар ҳафтасига уч марта атиги бир дақиқа жуда фаол машқларни бажариш вазни ортича одамларнинг мушаклари […]\nОРТИҚЧА ВАЗНДАН ХАЛОС ҚИЛАДИГАН МАҲСУЛОТЛАР\nPosted on 03/04/2015 By admin Go'zallik, World news\nОртиқча вазн кўпгина касалликларни келиб чиқишига сабаб бўлади. Ундан халос бўлиш учун инсонлар узоқ вақт давомида парҳез тутишади. Қуйида озишга ёрдам берадиган маҳсулотлар ҳақида маълумот берамиз. Кўк чой Кунига 2-5 пиёла чой ичиш организмдаги ортиқча ёғларни йўқотишга ёрдам беради. Шунингдек, чой кишини тетиклаштириб, мияга дам берадиган чанқоқбосди ичимликдир. Долчин Бир чой қошиқ долчин углеводларнинг ёғга […]\nЁшартирувчи 6 та маҳсулот\nPosted on 05/14/2012 By admin Go'zallik\nЁшлик ва гўзалликни сақлаб қолиш ҳамда қариш жараёнини секинлаштириш учун 30 ёшдан кейин аёллар таомномаларига 6 та супермаҳсулотларни киритишлари лозим. МАНДАРИН Мандаринларни доимий равишда истеъмол қилувчи аёллар атеросклеротик тошмалар ҳамда кўплаб юрак қон-томири билан боғлиқ касалликлардан ўзини ҳимоялаган бўлади. Мандаринда бошқа маҳсулотлардан фарқ қиладиган флавоноид нобилетин ферменти мавжуд. У холестеринни қонга ташувчи липипротеидлардан халос этади. […]\n8 март куни НТВ телеканали орқали “Россия гўзали-2012” танловининг якуний босқичи эфирга узатилди. Россиянинг энг йирик гўзаллик байрамига 20 йил тўлди. Унинг саҳнаси GULI тўплами либослари намойиши учун ўзига хос подиумга айланди, десак муболаға бўлмайди. Гап шундаки, 15 нафар энг сара гўзалларнинг барчаси, жумладан, танлов ғолиби – Смоленск шаҳридан 18 яшар талаба Елизавета Голованова дизайнер […]\nСОЧЛАРИНГИЗ ЖИЛВАКОР БЎЛИШИНИ ИСТАЙСИЗМИ?\nPosted on 12/07/2011 By admin Go'zallik\nҚишнинг совуқ кунларида соч секин ўсади, унинг илдизи эса қуёш ва иссиққа муҳтож бўлади. Бошни иссиқ қилса соч ўсар экан, деб ўйламаслик керак. Шуни унутманг-ки, оғир бош кийим сочни ёғлиқ қилиб юборади. Натижада эса сочингизнинг жилвакорлиги йўқолади. АГАР СОЧИНГИЗ ЁҒЛИ БЎЛСА… Сочларингиз ёғли бўлса, организмга зарур моддалар етиб бориши секинлашишидан далолатдир. Бундан қутулиш мумкин. Сочни […]\nЎзбек ҳақида гап кетганда атлас кўйлаги-ю бошида зар ва ироқи дўппилари ярашиб турган қизлар кўз олдингизга келарди. Лекин бир мунча вақт мана шу тасаввурингизни жонлантира олмай қолдингиз. Негаки замонга қараб кийиниш маданиятлилик белгиси бўлиб қолди (Баъзи бир зиёлилар назарида). Бир пайтлар қиз- болага сеп йиғилганда ҳам аввало, атласнинг жамики турларидан солинарди. Энди-чи? Бир танишим қизига […]\nPosted on 08/07/2011 By admin Go'zallik\nПарфюмерия воситаларининг таркиби деярли бир хил: ҳид концентрати ҳамда спиртдан иборат. Шундай экан, бир номга эга бўлган атир, атир суви, шунингдек, бошқа турдаги парфюмерия маҳсулотлари бир-биридан қайси жиҳатлари билан фарқланади? Уларнинг қайси бирини харид қилган маъқул? Парфюмерия воситалари таркибидаги ҳид концентрати ҳамда спирт миқдори билан фарқланади. Атир (Parfum) Атир таркибида 15-20 фоиз ҳид концентрати ва […]


10:25 20 Феврал 2020\n18:35 19.01.2020 (Янгиланган 18:36 19.01.2020) Ҳавола олиш\nРоссия президенти сўзларига кўра, Москва ва Анқара халқаро сиёсатнинг кўплаб асосий йўналишлари, айниқса минтақа бўйича самарали иш олиб бормоқда.\nТОШКЕНТ, 19 янв — Sputnik. Россия президенти Владимир Путин Ливиядаги можаро тарафлари Россия ва Туркиянинг чақириқларига қулоқ солгани ва кенг кўламли ҳарбий ҳаракатларни тўхтатганини маълум қилди. Бу ҳақда РИА Новости хабар қилмоқда.\nУнинг сўзларига кўра, Москва ва Анқара халқаро сиёсатнинг кўплаб асосий йўналишлари, айниқса минтақа бўйича самарали иш олиб бормоқда. Хусусан, Сиридаги вазиятни тартибга солиш, Эрон ядровий лойиҳаси ва Ливия можароси борасида.\n“Айрим воқеалар ҳозиргача бўлиб турганига қарамасдан, ҳар ҳолда икки томон бизнинг чақириқларимизга қулоқ солди”, - деди Путин Туркия президенти Таййиб Эрдоған билан учрашув чоғида.\nУнинг сўзларига кўра, эришилган натижа Берлинда Ливия бўйича конференция учун замин ҳозирлаган. Путин Москва Германия канцлери Ангела Меркелнинг ташаббусини қўллаб-қувватлашини қўшимча қилган, чунки Ливиядаги можаро барчани хавотирга солмоқда.\nБугун, 19 январь куни Берлинда Ливиядаги вазиятни тартибга солиш бўйича халқаро анжуман бўлиб ўтмоқда.


Коронавирус: БМТ Бош котиби даҳшатли статистикани тилга олди\nКоронавирус: БМТ Бош котиби даҳшатли статистикани...\nБугун, 26 март куни G20 саммити видеоконференция кўринишида ўтказилди. Унда қатнашган БМТ Бош котиби Антониу Гутерриш инсоният коронавирусга қарши урушда ғалаба қозониши учун «Катта йигирмалик» давлатлари етакчилари «уруш даври» қўшма режасини ишлаб чиқаришлари шарт, деди.\n«Биз вирус билан уруш ҳолатидамиз, бироқ енгиляпмиз», — деди Гутерриш.\nБМТ раҳбари COVID-19 қанчалик кенг тез тарқалаётгани ҳақидаги статистикага тўхталди.\n«Касалликка чалинганлар сони дастлабки уч ой давомида 100 минг нафарга етганди. Кейинги 100 минглик кўрсаткич 12 кундан кейин қайд этилди. Учинчи 100 минглик довон забт этилишига тўрт кун кетди. Тўртинчисига эса бир ярим кун етарли бўлди», — таъкидлади БМТ Бош котиби.\nБу урушда курашиш учун, унинг таъкидлашича, уруш даври режаси керак.\n«Бирдамлик жуда муҳим. Айниқса, «Катта йигирмалик» давлатларининг низолар давом этаётган ривожланаётган мамлакатлар билан ҳамкорлиги», — деди Гутерриш.\n«Йигирмалик» давлатлари қилиши шарт бўлган аниқ вазифалар сифатида Бош котиб вирус тарқалишининг олдини олиш, иқтисодий йўқотишларни минималлаштириш, келажакда янада мустаҳкам глобал иқтисодий тизим қуриш кабиларни санаб ўтди. У барча мамлакатларни айни пайтда давом этаётган жанговар ҳаракатларни тўхтатишга чақирди.


19:06 / 22.02.2017\nҲаракатлар стратегиясининг учинчи йўналишида белгиланган иқтисодиётни янада ривожлантириш ҳамда либераллаштирига оид белгиланган чора-тадбирлар мамлакат иқтисодий барқарорлигини таъминлаш, аҳоли турмуш шароитини юксалтиришда муҳим ўрин эгаллайди. Ушбу йўналишда қуйидаги устувор вазифалар белгиланган:\n⦁ иқтисодиётнинг очиқлиги ва рақобатбардошлигини ошириш;\n⦁ иқтисодий мустақилликни ривожлантириш;\n⦁ макроиқтисодий барқарорликни мустаҳкамлаш;\n⦁ етакчи ишлаб чиқариш тармоқларини модернизация ва диверсификация қилиш;\n⦁ молия-банк соҳасини ислоҳ этиш;\n⦁ ташқи иқтисодий алоқаларни янада кенгайтириш;\n⦁ хорижий инвестицияларни фаол жалб қилиш.\nШунингдек тадбиркорларни ўйлантираётган долзарб масалаларни ҳар томонлама ўрганиш, уларни қўллаб-қувватлаш, ҳуқуқ ҳамда қонуний манфаатларини таъминлаш, кўп тармоқли фермер хўжаликларини ривожлантириш бўйича белгиланган вазифалар келгусида нафақат оилалар фаровонлигининг таъминланиши, балки юртимиз иқтисодий салоҳиятини янада юксалтиришда муҳим омил бўлиб хизмат қилади.


Тармок хафсизлиги\nКатегория: Наука и техника (Рефераты)\nТармок хафсизлиги.doc 66 kB\nШахсий компьютернинг асосий блоклари ва уларнинг хафсизлиги\nКомпьютер тармокларининг хафсизлиги\nЛокал ва глобал тармокларнинг хафсизлиги\nКуллашнинг универсаллигини ва умумий мурожаат килиш талабларини кондириш учун шахсий ЭХМ куйидаги сифатларга эга булиши керак:\n• ШК нинг шахсий сотиб олувчи учун олса буладиган ораликларда жойлашган кам бахоси;\n• атроф- мухит шароитларига махсус талаблар куйилмасдан, автоном ишлатиш;\n• бошкариш, фан, таълим, маиший хизмат сохасидаги турли хил кулланишларга ШК мослашишини таъминловчи архитектуранинг мослашувчанлиги;\n• ШК билан фойдаланувчининг махсус касбий тайёргарлигисиз ишлаш имкониятини берадиган операцион тизимнинг ва бошка дас-турли таъминотнинг "дустона" муносабатдалиги;\n• юкори иш ишончлилиги (5000 соатдан купрокбузилмасдан бе-тухтов ишлай олиши).\nХорижйй ШК орасида биринчи навбатда Американинг IBM (International Busieness Mashine Софогайоп) фирмаси компьютерла-рини таъкидлаш керак:\n• IBM PC XT (Personal Computer eXtended Technology);\n• 80286 (16 разрядлик) микропроцессорларидаги (МП) IBM PC AT (Personal Computer Advanced Technology);\nУзаткич усули маьлумотни юборади, кабул килгич эса кабул килиб хатосиз олинганлигини текширади . хатоларни аниклаш учун кушимча бит киритилади .Бу бит жуфтлик дейилади. Агар информацион битлар ток сонга «1»га эга булса, жуфт битга «1»киритилади. Бунда жуфт сон «0» булиши керак. Кабул килишда жуфтлилар назорат килинади. Малумотларни узатиш вактида бирон бир разряда хатога йул куйилса яьни(«1»-«0» еки «0»-«1») бунда токни киймати «1» булади ва хато кузатилади. V.32 стандарт модеми курилмасини назорат килишни таьминлайди ва у махсус модем билан ишловчи дастурдан таьминланган V.42. модемлари курилманинг хатоларини аниклашда ишлатилади (ва MNP4 ни куллаб кувватлайди). Асинхрон алокаларнинг камчилиги шундаки улар 25% маьлумотни бошкарувчи ва назорат килувчи ахборот трафикларидан ташкил топган. Йигишда вакт камаяди, бу вакт маьлумотни узатиш учун керак булади. Йигишнинг кенг таркалган стандартларидан бири V.42 bis ва MNP5 хисобланади. (Microsoft NetWort Protocol class5) Хаар хил стандартлар модемнинг турли хил ишлаш усулларида аникланади. Шунинг учун бир хил модемларнинг яхши ишлашини ошириш учун, айрим холларда маьлумотларни узатиш, уларни хотоларини текширишни назорат килувчи протокол тупламлари ишлатилади. Мисол учун:аналог асинхрон каналли алока модемлари билан ЛВС уртасида яхши натижани олишда куйидагилар кулланилади: V.32 bis-узатгич, V.42-хатоларни назорат килиш. V.42 bis йигиш. Бирок модемлар 2томондан хам бир хил протоколни куллаш лозим.\nЗамонавий информацион технология воситалари бу компьютерлар, тармоклар, Интернет, мултимедиадир.Компьютер узи нима Компьютер бу инсониятнинг энг ажойиб кашфиётларидан биридир. Бу буюк кашфиёт инсониёт тараккиётида кескин узгаришларга сабабчи булди. Дастлаб хисоб учун кашф этилган бу курилма информацион революциянинг асосий сабабчиси булди.\nХозирги кунда компьютер хаётимизнинг барча сохаларига шиддат билан кириб бормокда. Турли мутахассислар, тадбиркорлар, олимлар, ижодкорлар уз мехнат фаолиятида компьютерлардан кенг фойдаланмокдалар.Компьютер ёрдамида ажойиб мужизалар яратилаётгани хам сир булмай колди. Келажакни унингсиз тасаввур килиш мумкин эмаслиги шу кунда барчага аёндир. Бугун компьютерда хисоблаш, ёзиш, укиш, урганиш, гапириш, саклаш, чизиш, кайта ишлаш, саралаш, мусика ёзиш, ахборотни олиш ва бирор манзилга юбориш, тахрирлаш, макетлар тайёрлаш, аудио ва видео маълумот яратиш мумкин. Унинг имкониятлари кундан-кунга купаймокда, шунинг учун у ишда, укишда, уйда ва хатто дам олишда инсоннинг энг ишончли дустига айланди\nИнтернет – бу интернет технологияси, программа таъминоти ва протоколлари асосида ташкил этилган, хамда маълумотлар базасива электрон хужжатлар билан коллектив равишда ишлаш имконини берувчи корхона ёки концерн микиёсидаги ягона информацион мухитни ташкил этувчи компьютерлар тармогидир.\nИнтранет бошка компютер тармокларидан куйидаги билан фаркланади. Бир ёки бир неча серверлардан ташкилэтилган тармок тармок мижози ундаги электрон хужат, малумотлар базаси ва файллардан фойдаланиш учун, уларнинг кайси серверда, каеси директорияда кандай ном билан сакланганлигини, уларга кириш усул шартларини билиш зарур булади.\nСервер-бу бошка компьютер ва программаларга хизмат курсатадиган комрютер еки программадир. Яъни бошка компютерларга узининг файилларидан фойдаланишга рухсат берувчи компютер Сервер хисобланади. Битта компютерда бир- неча Сервер ишлаши мумкин.Интернетда эса бундай нокулайликларни олди олинган булиб, унинг фойдаланувчиси бундай малумотларни билиши шарт эмас . бундан ташкари интернет тармогида мавжуд булган барча электрон хужжат ва маълумотларни базасини гипербогланишлар ердамида боглаб ягона информацион мухит куриш, унда кулай информацион кидирув тизимларини ташкил этиш мумкин булади\nЛХТ нинг тула хукукли фойдаланувчиси каби олисдаги узел узининг тармок адресига эга. Тармок операцион тизими модемдан узатиш керак булган тармок пакетини IP ёки IPX протокол форматидан кетмак-кет узатиш стандартига мос келувчи форматга узгартиради. «Мижоз-сервер» архитектурасини куллаб турувчи дастурларнинг куп микдорда булиши билан олисдаги узеллар учун дастурий таъминот тенденцияси янада кучаяди. Бундай дастурлар серверлардаги куплаб маълумотлар файлларини кайта ишлаш имконини беради, олисдаги ШК ларга эса факат кайта ишлов натижаларини узатади.\nМоддий ишлаб чикариш технологияси деганда хом-ашё ёки материалга ишлов бериш, тайёрлаш, холати, хоссаси, шаклини узгартиришнинг восита ва усуллари мажмуаси томонидан белгиланган жараён тушунилади.Технология хом-ашё, материалнинг сифати ёки дастлабки холатини моддий махсулот олиш максадида узгартиради. Ахборот жамият учун нефть, газ, фойдали казилмалар ва шу каби анъанавий моддий ресурслар турлари каби энг кимматли ресурслардан биридир, демак уни кайта ишлаш жараёнини моддий ресурсларни кайта ишлашга ухшатиб, технология сифатида кабул килиш мумкин\nЛХТ ни кенгайтириш сабаблари ва бу курилмалар учун ишлатиладиганлар\nМаршрутловчиларнинг иш принципи\nМаршрутловчиларнинг турлари ва уларнинг куприклардан фарки\nКуприкларнинг турлари ва иш принциплари\nШлюзларнинг иш принципи.


Мария Шарапова билан боғлиқ тафсилотлар\nМария Шарапова билан боғлиқ тафсилотлар\nРоссия шаънини ҳимоя қилиб, мусобақада қатнашиши лозим бўлган М. Шарапованинг мусобақадан тақиқланган рағбатлантирувчи дори истеъмол қилгани учун четлаштирилгани барчага маълум.\nАммо мазкур маълумот оммага тарқалмасдан сал аввал Мария Шарапованинг ўзи матбуот анжумани уюштириб, мельдоний дорисини тақиқланганлигини билмасдан истеъмол қилганини маълум қилган.\nУ кейинчалик допинга қарши курашувчилар билан ҳамкорлик қилиш учун айтдим деса-да, унинг бу хатти-ҳаракатини турлича баҳолашмоқда.\nУнинг бу "Чин кўнгилдан айбига иқрори"ни, авваламбор, қўрққани учун олдини олиш мақсадида қилган, эгилган бошни қилич кесмайди, деганларидек, билмасдан ичибди, дея кечириб юборишади, деган умидда атай қилинган, дейишса, бошқа тоифа кишилар мельдонийни шифокор тавсиясисиз ичишига ишонишмай, бу ерда шифокор ва мураббий ўргатишган, мабодо, аниқланиб қолса, билмабман, деб қутуласан, дейишган, деган тахминларни ўртага ташлашмоқда.\nУчинчи тоифа фикр билдирганлар эса, М. Шарапова Россия учун қачонлардир ўйнагани билан неча йиллардан буён Америкада яшашини, эндиликда уларнинг ноғорасига ўйнашини, Америка фуқаролигини олиш ва россияликларнинг обрўсини тўкиш учун атайин уюштирилган деган фикрларни айтишмоқда.\n"Мен милдронат дорисини 2006 йилдан бери ичиб келаман. У пайтлар бу дори тақиқланмаганди. Ўтган йилнинг охиридагина тақиқланибди, лекин мен бундан мутлақо бехабар эдим", - дея ўзини оқлашга уринмоқда Шарапова. Бироқ шифокорнинг тавсиясисиз дори қабул қилиши мантиққа тўғри келмайди ва дарҳақиқат, спортчилар мусобақа арафасида шифокорларнинг назорати остида бўлишади ва ҳар бир истеъмол қилишаётган дори-дармонлари ҳақида шифокорига ҳисобот бериб туришлигини назарда тутсак, унинг бу баҳонаси чиндан ҳам ишонарли эмас.\nЭндиликда Рио-де-Жанейрода ўтказиладиган Олимпия ўйинларида М. Шарапованинг ўзи четлаштирилгани бир томон, россиялик ўйинчиларнинг бир нечтасининг қонида ҳам допинг борлиги аниқланди. Жумладан, Конькида учиш бўйича жаҳон чемпиони Павел Кулижников, Олимпия чемпиони Семён Елистратов, Юлия Ефимова ва бошқалар ҳам допинг қабул қилишгани маълум бўлди. Улар ҳам билишмаганми? Ёки уларнинг шифокорлари ҳам мусобақа арафасида қайси дори мумкину қайси бири мумкин эмаслиги ҳақидаги кўрсатмаларни ўқиб, "эсидан чиқиб кетган"ми?\nЮқорида номи зикр этиб ўтилган спортчилар ҳам бу дориларнинг тақиқланганини билишмаган эмиш.\nРоссиянинг ташқи ишлар вазири Сергей Лавров Халқаро антидопинг агентлигидан нима учун Россия дорихоналарида бемалол сотиладиган, зарарсиз дорининг тақиқиланиб қолгани сабабига изоҳ беришларини талаб қилди.\nАммо мамлакат раҳбарлари халқаро ташкилотларни айблашга ошиқмасликларини, сабабини спортчилар ва уларнинг шифокору мураббийларидан излаш кераклигини айтиб ўтишди. Чунки, чиндан ҳам мельдонийнинг тақиқланганлиги сентябрь ойида-ёқ маълум қилинган эди. Ғишт қолипидан кўчиб бўлганди.\nИчки текширув ҳеч қандай натижа бермади. Гўёки спортчилар улар қабул қилган дорининг тақиқланганидан хабардордек эди гўё. Тўғри, улар чойга ё қаҳвага қўшиб беришди, деб ёлғон гапиришлари ҳам мумкин эди. Аммо улар бу дориларни ўз ихтиёрлари билан ичишганликларини тан олишган. Хуллас, улар гўё хабарсиз, шифокорлар эса айтганмиз деган, улар айтмадинг деган, ким ҳақ, ким ноҳақ, энди бундан наф йўқ. Асосийси, спортчиларнинг мусобақадан четлаштирилганлиги.\nУчта тахминнинг қайси бири тўғри-ю, қай бири тахмин, тегишли хулоса чиқариб олиш - бу Сизларнинг ҳукмингизга ҳавола!\nЧоп этилган: 18-03-2016, 15:15\nКўрилган: 1 217\nДунёдаги энг катта илон ўлди\nЧоп этилган: 12-04-2016, 12:11\nМисрда олиб қочилган самолёт ҳақида батафсил маълумот\nЧоп этилган: 29-03-2016, 15:43


Катта миқдорда буюртма олди\nЕвропанинг “Airbus Group” самолётсозлик компанияси Хитойнинг “China Aircraft Leasing Group Holdings” лизинг компаниясига “А320” туркумидаги ҳаво лайнерларидан 100 та етказиб бериш бўйича дастлабки келишувга эришди.\nБуюртманинг умумий қиймати 10,2 миллиард АҚШ долларига тенг бўлиб, шартнома ноябрь ойининг охирида имзоланиши режалаштирилган.\nЭнг йирик кўнгилочар мажмуа\nДубай (БАА) шаҳрида дунёдаги энг йирик кўнгилочар боғ қурилади.\nАйтилишича, мажмуа тўрт қисмдан иборат бўлади. Унинг таркибига дунёдаги энг катта сувости боғи, турли аттракционлар, мультфильм ва комикслардан иборат бўлимлар киритилади. Ушбу дам олиш масканида барча ёшдагилар мириқиб ҳордиқ чиқариши учун зарур шарт-шароит яратилади.\nРежага кўра, умумий майдони 2500 квадрат метрга тенг бўлган ушбу мажмуа 2020 йилда фойдаланишга топширилади. Қурилиш ишлари “WL Group” инвестиция компанияси томонидан молиялаштирилади.\nГреция соҳилларида 5,2 балли зилзила юз берди.\nУнинг маркази Ликсури шаҳридан саккиз километр узоқликда, Кефалония оролида қайд этилган. Табиий офат туфайли вайронагарчиликлар ҳамда цунами келиб чиқиш хавфи кузатилмаган.\nҚўниш вақтидаги фалокат\nБагама оролларида енгил моторли самолёт ҳалокатга учради.\nОқибатда унинг бортида бўлган тўққиз киши ҳаётдан кўз юмди. “Ассошиэйтед Пресс” ахборот агентлигининг мамлакат транспорт ва авиация вазирлиги маълумотига таяниб хабар беришича, пойтахт Нассаудан учган “Lear 36 Executive Jet” русумли ҳаво лайнери Фрипорт шаҳридаги аэропортга қўниш чоғида қурилиш кранига урилиб кетган.\n542 йиллик тарихга эга банк сотилади\nДунёдаги энг қадимий банклардан бири — “Banca Monte dei Paschi di Siena” (Италия) сотувга қўйилди, дейилади “The Wall Street Journal” нашри хабарида.\nАйни шу масала бўйича ташкилий ишлар билан шуғулланиш учун молия муассасаси “UBS” ҳамда “Citi” банкларини ёллаган. “Banca Monte dei Paschi di Siena” ҳозир, ҳақиқатан ҳам, мураккаб вазиятга тушиб қолган. Европа марказий банки томонидан ўтказилган стресс-тест натижаларига кўра, у “кўҳна қитъа”даги 150 та йирик банк орасида энг ёмон аҳволдаги муассаса, деб топилгани ҳам буни тасдиқлайди. Банк капиталидаги тақчиллик 2,11 миллиард еврога баҳоланмоқда.\nМазкур молия муассасасига 1472 йилда асос солинган.\nСмартфоннинг сўнгги русуми\nХитойнинг “Gionee” компанияси батареяси қуввати узоқ вақтга етадиган “Marathon M3” смартфонини ишлаб чиқарди.\nУшбу “ақлли” телефон 4,5 дюймли дисплей, 1,3 гигагерц частотага эга тўрт ядроли процессор, бир гигабайт тезкор ва саккиз гигабайт ички хотира, 0,3 ва 5 мегапикселли олд ҳамда орқа камера билан жиҳозланган. Унинг батареяси қуввати 4000 мА соатни ташкил этади. Яъни бир қувватлантириш ҳисобига смартфондан уч кун фойдаланиш мумкин. Таққослаш учун келтириб ўтамиз, айни пайтда урф бўлган “Note 4”да бу кўрсаткич 3220, “iPhone 6”да 1810, “Xperia Z3”да эса 3100 мА соатга тенг.\n“Gionee” компанияси жорий йилда дунёдаги энг ингичка — 5,55 мм. қалинликдаги “Elife S5.5” смартфонини тақдим этган эди.\nМазкур рукндаги бошқа мақолалар: « Капиталини кўпайтиради\tКучли ёғингарчилик »


Иқтисодий ҳамкорлик бўйича келишувларга эришилди | Qaraqalpaqstan Xabar Agentligi\nИқтисодий ҳамкорлик бўйича келишувларга эришилди\nХитой корхоналари фаолиятини хорижда ривожлантириш ассоциацияси (CODA) бош котиби Хэ Чжэньвэй бошчилигидаги делегация 12-19 июль кунлари ташриф билан Ўзбекистонда бўлди.\nТашриф доирасида меҳмонлар Тошкент шаҳри, Самарқанд, Бухоро, Андижон ва Тошкент вилоятларига сафар қилиб, ҳудудларнинг иқтисодий ривожланиши, ишлаб чиқариш имкониятлари билан танишди. Маҳаллий ҳокимият ва корхоналар раҳбарлари билан музокаралар ўтказиб, ҳамкорликка доир масалалар юзасидан фикр алмашди.\nСўнгги йилларда Ўзбекистон билан Хитой ўртасидаги ҳамкорлик сифат жиҳатдан янги босқичга кўтарилди. Бунда икки давлат раҳбарларининг доимийлик касб этган мулоқот ва учрашувлари чоғида эришилган келишувлар муҳим ўрин тутмоқда.\nЎзбекистон Буюк ипак йўли чорраҳасида жойлашган. Асрлар мобайнида ушбу йўл орқали мамлакатимиз савдогару сайёҳлари Чин ўлкаси билан савдо алоқаларини йўлга қўйиб келган. Шу маънода, Ўзбекистон Буюк ипак йўлининг қайта тикланиши сифатида баҳоланган “Бир макон, бир йўл” лойиҳасини биринчилардан бўлиб қўллаб-қувватлади. Бугунги кунда ушбу лойиҳа доирасидаги ҳамкорликда қатор натижаларга эришилмоқда.\nХитой корхоналари фаолиятини хорижда ривожлантириш ассоциацияси делегациясининг мамлакатимизга ташрифи ҳам тарихий таркиб топган иқтисодий, савдо ва сармоявий ҳамкорликни ҳар томонлама ривожлантиришга қаратилгани эътиборга моликдир.\nАндижон вилоятидаги “SPZ-BEARINGS” заводида ташкил этилган учрашувда корхонада ишлаб чиқарилаётган маҳсулотларни модернизация қилиш бўйича келишувга эришилди. Келишув “Made in Uzbekistan” бренди остида ишлаб чиқариладиган маҳсулотлар АҚШ бозорига кириб боришини таъминлашга қаратилган.\nШунингдек, вилоятда туризм соҳасида замонавий меҳмонхоналар қуриш, минерал ўғитлар ишлаб чиқариш, меваларни қайта ишлаш, технопарклар барпо этиш, ахборот технологиялари соҳасидаги алоқаларни янада ривожлантириш борасида ҳам бир қатор манфаатли келишувларга эришилди.\n– Бир ҳафта давомида ҳудудларда қатор самарали учрашувлар ўтказилди, – дейди инвестициялар ва ташқи савдо вазирининг биринчи ўринбосари Алишер Абдуалиев. – Музокаралар чоғида мамлакатимизнинг инвестиция ва экспорт салоҳияти акс этган тақдимотлар намойиш этилди, қўшма лойиҳаларни амалга ошириш таклиф қилинди. Бунинг натижасида қиймати қарийб 100 миллион АҚШ долларига тенг келишувларга эришилди. Шунингдек, хитойлик ҳамкорлар билан қўшма инвестиция жамғармасини ташкил этиш бўйича маслаҳатлашиб олдик. Шу йил ноябрь ойида Хитойда ўтадиган йирик халқаро кўргазмада мамлакатимиз делегациясининг иштирок этиши масаласи ҳам кўриб чиқилди.\nТашриф доирасида Ўзбекистон Республикаси Инвестициялар ва ташқи савдо вазирлигида Хитой корхоналар фаолиятини хорижда ривожлантириш ассоциацияси вакиллари билан ҳамкорликка доир битимлар имзоланди.\nҒайрат ХОННАЗАРОВ, ЎзА\n22.07.2019, 09:07 | 617 марта кўрилди


02 июн 2020, Тошкент вақти: 22:52\nНархларнинг ошишига қарши дастлаб пайшанба куни Машҳадда бошланган намойишлар кейинчалик Эроннинг бошқа шаҳарлари, жумладан пойтахт Теҳронга ёйилди.\nЭрон ҳукумати намойишларни "қаттиққўллик" билан бостириши ҳақида огоҳлантирди.\nЯрим расмий "Меҳр" ахборот агентлигининг Луристон вилояти ҳокимининг муовини Ҳабибуллоҳ Хўжастапурга иқтибосан 31 декабрда хабар беришича, ғарбий Дуруд шаҳридаги ноқонуний йиғилишда юзага келган тўқнашувларда "икки нафар дурудлик ҳалок бўлган".\n"Полиция ва хавфсизлик кучлари ўқ узгани йўқ. Биз бу тўқнашувларга инқилоб душманлари бўлган "Такфирий гуруҳлар" ва чет эллик агентларнинг қўли борлигини аниқладик," деди Ҳабибуллоҳ Хўжастапур кейинчалик телевидениеда чиқиш қиларкан.\nБироқ, ижтимоий тармоқларда тарқалган видеода полиция томонидан отиб ташланган икки нафар ёш йигитнинг жасадини кўриш мумкин.\nОзодлик видеонинг ҳаққонийлигини аниқлашга муваффақ бўла олмади, аммо "Амаерика овози" қурбонлар исми Ҳамза Лошний ва Ҳусейн Решно эканини хабар қилди.\n"Америка овози" ўз мухбири қурбонлар яқинлари билан суҳбатлашганини билдирди.\nКўча намойишлари уч кундан буён давом этмоқда\nНамойишчилар мамлакатнинг исломий раҳбарияти ва олий раҳбари Оятулло Али Хоманаийга қарши шиорларни кўтариб чиққанлар.\nБаъзилар Эроннинг ташқи сиёсатига, жумладан президент Башар Ассадни дастаклашига қарши эътироз ҳам билдирган .\nИжтимоий тармоқларда тарқалган хабарларга кўра, намойишлар Эроннинг 30та шаҳри, жумладан Теҳрон ва Шаҳри Курд, Кирмоншоҳ ва Занжонда бўлиб ўтмоқда.\nБаъзи шаҳарларда намойишчилар ҳукумат бинолари ва полиция машиналарини ёқиб юборган.


Kun.uz Дубайдан репортажлар эълон қилишда давом этади. Бу гал ҳам #FootWeek кўрсатувини амирликларнинг машҳур шаҳрида суратга олдик. Ўтган гал «Пахтакор»нинг «Зенит»га қарши ўртоқлик ўйинидан репортаж тайёрлаган, Роман Гуцайт, Константин Генич ва Нобел Арустамян каби «Матч ТВ»нинг машҳур шарҳловчилари билан кичик интервьюлар уюштиргандик. Шунингдек, кўрсатув давомида Дубайда бўлиб турган миллий жамоа бош мураббийи Вадим Абрамов ҳам баъзи мавзуларда фикрини билдирганди.\nБу гал кўрсатувда асосий урғу Ўзбекистон миллий жамоаси футболчиси Достон Ҳамдамов билан интервьюга берилди. Маълумот учун, Достон суратга олиш жараёнида ҳали «Ан Наср»да тўп тепаётган ва «Ҳатта» клубига ижарага берилмаганди.\nҲамдамовнинг айтишича, унда Хитой, Жанубий Корея ва АҚШ чемпионатларида ўйнаш имконияти бўлган. Шунингдек, «Пахтакор» ҳам янги шартнома таклиф қилган, лекин Достон чет элда ўйнаш хоҳиши кучлилик қилиб, Дубайга йўл олган. Корея, Хитой ва АҚШда айни дамда коронавирус сабаб яхши ҳолат ҳукм сурмаяпти. Достоннинг айтишича, айнан шу учун – Дубайда ҳаёт тарзи эркин бўлгани сабаб «Ан Наср»га ўтишни истаган. «Пулни биринчи ўринга қўймадим», дейди Ҳамдамов.\n«Абрамов нимага интилаётганимизни тушунтириб бера олади...»\nЎзбекистон миллий жамоасининг асосий креатив вакилларидан бири бўлган Достондан миллий жамоа ва ЖЧ-2022 саралаш ўйинлари ҳақида сўрамасак, бўлмасди. Ҳамдамов охирги ўйинлардаги хурсанд қилиши қийин бўлган натижаларга қарамай, Ўзбекистон ЖЧ-2022 йўлланмасини қўлга киритишига ишонмоқда. Ундан бу ишни Вадим Абрамов билан бирга амалга ошириш мумкинми, деб сўрадик. Достон Абрамов бу борада етарлича кучли мураббий эканини шундай тушунтирди: «Вадим Абрамов биз қандай мақсад томон интилаётганимизни, бу учун нима керак эканини жуда яхши тушунтириб бера олади», деди миллий жамоа футболчиси.\n«Пахтакор»нинг мақсадлари ўзгардими?\nДостон Ҳамдамов «Пахтакор» Шота Арвеладзе, унинг ортидан Машарипов, Сергеев каби футболчилар кетганига қарамай, олдига қўйилган вазифаларни ўзгартирмаслигини айтди. Ҳамдамовнинг фикрича, «Пахтакор» ҳамон ўзи қатнашаётган барча мусобақаларда ғолиблик учун курашадиган ҳолатда. Футболчи клубда молиявий муаммолар ҳам йўқлигини айтди.\nШунингдек, Ҳамдамов Шота Арвеладзедан кейин «Пахтакор»ни қабул қилиб олган унинг ёрдамчиси Питер Хюистра ҳақида илиқ фикрлар билдирди. Ҳамдамов унинг футболчилар билан яхши чиқишиб кетишини, ўйин услуби эса худди Шота Арвеладзеникидай эканини айтди.\nДарвоқе, «Пахтакор»нинг янги бош мураббийи Питер Хюистра кўрсатувни суратга олиш жараёнида бизга кичик интервью беришга рози бўлди. Унинг айтишича, Дубайда машғулот ўтказиш ва мавсум олдидан керакли юкламаларни олиш учун етарли шароит бор. Мураббий машғулотлардан завқланаётганини айтди. Эсингизда бўлса, Хюистра «Зенит»га қарши ўйиндан кейин ҳам футболчилари яхшигина юклама олганига урғу берганди. Демак, бу мураббий мавсумга тайёрланишда футболчилар жисмоний жиҳатдан яхши формада бўлишига алоҳида урғу беради. Шу сабаб Арвеладзе кетгач хафа бўлган «Пахтакор» мухлислари янги мураббий борасида унчалик хавотир олишмаса ҳам бўлади чоғи.\nТедесконинг эксклюзив медиа ҳуқуқи\n«Спартак» ва «Пахтакор» ўртасидаги ўйиндан аввал москваликлар бош мураббийи Доминико Тедеско билан ҳам суҳбатлашишга уриндик, лекин германиялик мураббий интервью бера олмаслигини, унинг эксклюзив медиа ҳуқуқи «Спартак» клубига тегишли эканини айтди. Шундай қилиб мавсум якунида «Спартак»дан кетиши кутилаётган германиялик мураббий билан суҳбат уюштира олмадик.\nАна шунақа гаплар... Кўрсатувни тўлиқ Kun.uz'нинг YouTube'даги саҳифасида томоша қилинг. #FootWeek сиз учун Дубайдан репортажлар тайёрлашда давом этади.\nБобур Акмалов, Муҳаммаджон Ғаниев, Нуриддин Нурсаидов,\nKun.uz учун махсус, Дубайдан.


ЎзА - Бугун Хитой Халқ-озодлик армияси ташкил топган кун\n01.08.2018 16:48 Чоп этиш версияси\nБугун Хитой Халқ-озодлик армияси ташкил топган кун\nХитой Халқ Республикаси Қуролли Кучлари – ҳарбийларининг сони бўйича жаҳонда биринчи ўринда туради ва расман – Хитой Халқ-озодлик армияси деб аталади. Таҳлилчиларнинг сўзларига қараганда, бугунги кунда “Осмон ости” мамлакатининг армияси сафида 2 миллион 250 минг ҳарбий хизматчи бор. Хитой армиясига 1927 йил 1 август куни асос солинган бўлиб, аввалига, Халқ-озодлик армияси ибораси 1946 йил ёзида шаклланган 8-армия, Янги 4-армия ва Шимолий-Шарқий армияга нисбат бериларди. 1949 йилда Хитой Халқ Республикаси эълон қилинганидан сўнг мамлакат Қуролли Кучлари “Хитой Халқ-озодлик армияси” деб аталадиган бўлди. Хитой қонунларига кўра, 18 ёшга тўлган ҳар бир эркак армия сафларида хизмат қилишга ҳақли. Кўнгиллилар 49 ёшгача армия сафида хизмат қилади.\nҲудудий жойлашувига кўра, Қуролли Кучлар таркибида 7 та округ ва учта флот бор. Хитой Қуруқликдаги қўшинлари дунёда энг кучли экани тан олинади. 2020 йилларгача бўлган даврдаги ҳарбий-стратегик вазият таҳлил қилинганидан сўнг, Хитой раҳбарияти “Армия ислоҳ қилиниши керак”, деган хулосага келди. Эндиликда мамлакат армияси замонавий қуроллар билан таъминланар экан, сон жиҳатидан эмас, сифат жиҳатидан кучли бўлиши йўлида ислоҳотлар олиб борилмоқда.\nХитой раҳбарияти замонавий босқичда Қуролли Кучларни ривожлантиришга бағишланган “Оқ китоб”ни эълон қилиб туради. Таҳлилчиларнинг фикрича, мазкур ҳужжат устида 1998 йилдан бери иш олиб борилади. 2013 йилга келиб эса бу ҳужжат кенг жамоатчилик эътиборига ҳавола этила бошланди.\n“Оқ китоб”да жаҳон ҳамжамиятининг асосий мақсади тинчлик, хавфсизликни таъминлаш ва иқтисодий фаровонлик экани таъкидлаб ўтилади. Бироқ Хитой ҳукуматининг фикрича, бугунги дунёни тинч ва осуда деб бўлмайди. Хитойлик экспертлар “бир қатор мамлакатлар ҳарбий соҳада ўзаро рақобатда экани”ни айтиб келадилар. Шу сабабли ҳам халқаро хавфсизлик билан боғлиқ муаммо долзарб бўлиб қолмоқда. Сўнгги йилларда Хитойда олиб борилган изчил иқтисодий ислоҳотлар натижасида бир қатор ютуқлар кўзга ташланиб, мамлакат аҳлининг турмуш даражаси юксалмоқда. Бу эса Пекиннинг халқаро доирадаги мавқеини кўтарди. Бироқ, Хитой хавфсизликни таъминлаш масаласида анъанавий ва ноанъанавий таҳдидлар билан рўпарў келмоқда. Шу сабабли ҳам раҳбарият миллий бирликни ва ҳудудий яхлитликни сақлаб қолиш, сайёрамизнинг турли ҳудудларида Хитой манфаатларини ҳимоя қилишга уринмоқда. “Осмон ости” мамлакати асосий хавф сифатида “учта ёвуз куч” деб аталмиш - халқаро терроризм, айирмачилик ва экстремистик гуруҳларни кўради.\nХалқ-озодлик армияси табиий офат келтирган талофатларни бартараф этишга ҳам кенг жалб қилинади. Кўп ҳолатларда ҳарбийлар зилзила ва сув тошқинларидан азият чеккан аҳолини хавфсиз жойга олиб чиқади. Хитой ҳарбий денгизчилари доимий равишда савдо йўлларидаги хавфсизликни таъминлаб келади, қароқчиларга қарши курашади. Миллий суверенитетни муҳофаза қилиш, хавфсизликни таъминлаш Хитой армиясининг асосий вазифаларидан ҳисобланади. “Бизга ҳужум бўлмас экан, биз ҳеч қачон биринчи бўлиб ҳамла қилмаймиз. Мабодо ҳужум бўлгудек бўлса, биз босқинчиларга кескин зарба берамиз” дейишади Хитой ҳарбий раҳбарлари.\nХитой армияси хавфсизлик соҳасида бошқа давлат ҳарбийлари билан ҳамкорлик қилиб келади. Хитойлик ҳарбийлар БМТ тинчликни сақловчи кучлари сафларида жаҳондаги “Қайноқ нуқта”ларда фаолият юритмоқда.


Шаҳрисабзлик қизча саховатпеша инсонлар кўмагига муҳтож\nЖамият 13 Июнь 2017 85356\nУмр йўли жуда ранг-баранг. Бу йўлларнинг турли бекатлари бор, унда эса турли тақдирларни учратиш мумкин. Кимдир шодон, яна кимдир ғамгин, бошқаси эса ҳаётидан рози, яна бирови эса нимадандир умидвор. Аллоҳнинг ўзи ҳар бир инсоннинг токи халқумидан жони ажралиб чиққунигача бўлган масофада унга умр йўли бериб қўйибди. Бу йўлларнинг қийинчилигида, қоронғулигида, машаққатли манзилларида бир-бирига елкадош бўлганлар ИНСОН номини чин маънода оқлашмоқда, бошқаларга ҳам умид улашмоқда.\nТошкент шаҳри, Чилонзор туманининг Алгоритм даҳаси, 24-уй, 2-хонадонида мурғак қалб соҳибаси истиқомат қилади. Қизчанинг исми Робия. У онаси билан яшайди. Унинг чекаётган дарди ва ҳаётда яшаш учун кўрсатаётган матонати киши юрагига аллақандай туйғуларни мавжлантириб юборади. Робиянинг онаси бизга қуйидагиларни гапириб берди:\n“Қизимнинг касаллигини аниқлаганимизга икки йил бўлди. Бу қизим ҳам опасига ўхшаб “апластическая анемия фанкони” (илик етишмовчилиги) касаллиги билан оғриган экан. Биз бунга шифокор кўригидан оилавий ўтканимизда олган ташхисларимиздан амин бўлдик. Бошида касалликнинг аломатлари сезилмади, аммо мана шу йилнинг қиш ойларидан бошлаб касаллик ўзини сездира бошлади. Қизимнинг бадани кўкариб, қони камайиб, бурни қонай бошлади.\nҚизим гемотология бўлимида ҳисобда туради. Бир-икки йил даволатдик. Ҳозир унинг аҳволи яхши. Аммо бу дарддан қутилиш учун бирор-бир чорасини кўриш керак, дейишгани учун яна Тошкентга қайтдик. Биз асли Қашқадарё вилояти, Шаҳрисабз шаҳриданмиз. Биринчи қизим ҳам шу касаллик билан дунёдан ўтган. Уни чет элга олиб чиқиб даволатиш мен учун армон бўлиб қолган. Агар моддий томондан имконим бўлганида бу қизимни чет элга олиб чиқиб даволатиб келган бўлардим”.\nАрхитектор бўлишни орзу қилган Робиянинг кўзлари кулса-да, қорачиқлари ортида улкан дард яширинганини англаш қийин эмас эди. Оилавий шароити ҳақида сўраганимизда ўзбек аёлига хос равишда нолишдан андиша қилган қизчанинг онаси Мадина опанинг уч қизи бўлиб, иккинчи қизлари 2016 йилнинг декабрь ойида айнан ана шу касаллик туфайли ҳаётдан кўз юмган экан. Аёлнинг турмуш ўртоғи: “Уч нафар қиз туғиб бердинг, ўғил туғмадинг”, дея оиласини бузиб, ажрашиб кетган экан. У ҳатто алимент пулини ҳам тўламас экан.\nАйни кунларда Мадина опа Қашқадарёдан Тошкентга келиб, пойтахтда ижара уйда туриб, жигарбандининг дардига даво излаб, бўзлаб юрибди. Биз мазкур оилага Қашқадарё вилояти ҳокимлиги ва саховатпеша инсонлардан ёрдам сўраб қоламиз. Зеро, улуғ кунлар – Рамазон даҳаларида турибмиз. Бу ойда қилинган бир савоб Яратган ҳузурида минг савоб бўлиб ёзилиши ҳадиси-шарифларда айтиб қолдирилган.\nМана шу оилага ёрдам қўлини чўзиб, мингдан-минг савобга қолишни, бир оила ҳаётига бахтли кунлар кириб келишига сабабчи бўлишни истаётган учун:\n8600 0417 6892 0762\nҚаюмова Мўътабар Нўмоновна\n8600 0417 7020 1599\nҚаюмова Мадина Нўмоновна\nПул ўтказиш йўли билан:\n2312 0000 9000 0039 4001\nМурожаат учун: Робия Акбарованинг онаси Мадина Қаюмованинг телефон рақами: (998 91) 949-27-60.\nФарғона вилояти ҳокими Сўх тумани, уй-жой муаммоси, табиий газ ва аҳолининг бошқа муаммолари ҳақида (видео)\n20:30 / 21.08.2017 28042 Жамият\n20:02 / 21.08.2017 14934 Жамият\n15:55 / 18.08.2017 56040 Жамият\n«Ўзбекистон ҳаво йўллари» Украина банки сабаб ярим миллион долларсиз қолди\n01:03 2136 Ўзбекистон\n00:40 663 Жаҳон\nReuters: АҚШ Мисрга ҳарбий ёрдам бермайдиган бўлди\n00:34 644 Жаҳон\n00:23 2427 Жамият\nГерманияда Трамп боши шаклидаги гиёҳванд моддали таблеткалар аниқланди\n00:21 655 Жаҳон\nСербия Ҳиндистон ва Эрон фуқаролари учун визани бекор қилди\n00:18 644 Жаҳон\nСуриянинг Хама вилоятига ҳаводан зарба берилиши оқибатида 50 киши ҳалок бўлди\n00:06 876 Жаҳон\nЮНЕСКОнинг Бутунжаҳон мероси қўмитаси Шаҳрисабзнинг тарихий маркази келажагидан қайғурмоқда\nВидео: «Барселона»нинг болалар жамоаси мағлуб жамоа футболчиларини юпатишди\nБировга қози бўлма, уни яхшиликларга даъват этгувчи бўл\nПрезидентнинг ижтимоий тармоқлардаги расмий саҳифалари эълон қилинди\n22 Август 2017 40948\n22 Август 2017 26111\nЯнги пахта мавсумида иш ҳақлари кўтарилади ва вақтида берилади\n22 Август 2017 103685\n22 Август 2017 52720\nФарғонада 200та микроГЕС ишга туширилиши мумкин\n22 Август 2017 5310\n22 Август 2017 5663\n22 Август 2017 6006\n22 Август 2017 7095\n22 Август 2017 52719\n18 Август 2017 108226\n18 Август 2017 83943\nИмпортдаги гўшт ва ун акциз солиғидан озод этилди, ем-хашак нархлари энди арзон бўлади\n21 Август 2017 80330\n18 Август 2017 77025


Шавкат Мирзиёев «Сузук ота» мақбарасини зиёрат...\n09.02.2018 17:40 0 559\nЎзбекистон Президенти Шавкат Мирзиёев Шайхонтоҳур туманидаги «Сузук ота» мақбарасини зиёрат қилди. Мазкур маскан зиёрати чоғида ўтганлар хотираси ёдга олиниб, Қуръон тиловат этилди.\nПрезидент мажмуадаги қурилиш ишларини кўздан кечириб, зиёратчилар учун қулайликларни янада ошириш, ҳудудни ободонлаштириш бўйича мутасаддиларга топшириқ берди. Бу ҳақда Президент матбуот хизмати маълум қилди.\nМасжиднинг тарихий биноси сақлаб қолинган ҳолда атрофи кенгайтирилмоқда. 900 кишига мўлжалланган айвон қурилмоқда. Шунингдек, ҳунармандлар учун устахоналар, автотураргоҳ ва бошқа иншоотлар барпо этилмоқда. Қурилиш ишлари жорий йилнинг 1 сентябрида якунланиши мўлжалланган.\nЎзбекистон Шавкат Мирзиёев Тошкент Сузук ота


Таваллуд топган сана: 17 sentyabr 1907 йил\nВафот этган сана: 25 may 1968 йил\nАбдулла Қаҳҳор ўзбек адабиётига ажойиб ҳикояси ва ушбу жанрнинг тенгсиз устаси бўлиб кириб келган, аммо у романнафия ва драматург сифатида ҳам иштирок этади. Унинг ҳикояларида ўзбек халқининг энг яхши жиҳатлари — соғлом ақли, ҳажвийликка йўғрилган ҳаётий донолиги намоён бўлади. Адабиёт соҳасидаги хизматлари учун Абдулла Қаҳҳорга ўлимидан сўнг “Ўзбекистон халқ ёзувчиси” унвони берилган.\nАбдулла Қаҳҳор серқирра иқтидор соҳиби. У 1907 йил 17 сентябрь куни Қўқонда туғилган. Абдулланинг отаси темирчи бўлиб, оиласи қишлоқдан қишлоққа вақтинча иш қидириш илинжида кўчиб юрган. Кечқурунлари отаси унга суратлар туширилган эскириб кетган китоблардан ҳикоялар ўқиб берарди. Барча қийинчиликларга қарамай, отаси Абдукаҳҳор Жалилов ва онаси Роҳат ўғлига бошланғич таълимни бера олишган. 1919 йилдан 1924 йилгача Абдулла мактабда ўқийди, сўнгра ўқишини Қўқон техникумида давом эттиради. Қўқон педагогика техникумини тугатиб, 1924-1926 йиллар Қўқон давлат комсомоллар қўмитасида ишлайди, сўнгра Тошкентдаги “Қизил Ўзбекистон” газетаси таҳририятида ишлайди. 1926-1934 йиллар ишчилар факультетида, кейин биринчи Ўрта Осиё давлат университетининг педагогика факультетида таҳсил олади. 1934-1938 йиллар “Совет Адабиёти” журналида масъул котиб, 1938-1939 йиллар Ҳамза номидаги Ўзбек академик драма театрининг адабий бўлимига бошчилик қилади. 1939 йилдан Ўзбекистон нашриётларида муҳаррир ва таржимон бўлиб ишлайди. Ўзбек ССР Қўшма корхонаси президиуми раиси (1954-1956). 1955 йил Ўзбек ССР Олий Кенгаши депутати этиб сайланади.\nИлк шеъри “Ой куйганда” номи остида “Муштум” журналида чоп этилган.\nА. Қаҳҳор ўзига хос услуби билан чинакам миллий рассом ҳисобланади. Мавзу ва воқеъиликни у ўзбекчилик ҳақиқатидан олган. Унинг қаҳрамонлари ушбу муҳитни илгари сурган рўзғор, маросимлар, одатлари ва хулқи билан узвий боғлиқдир. Ўзбек насрнафислиги ривожида унинг “Сароб”, “Қўшчинор чироқлари” романлари, шунингдек, “Синчалак” ва “Ўтмишдан эртаклар” қиссалари алоҳида ўрин тутади. “Ўтмишдан эртаклар”да муаллиф хотирасида чуқур из қолдирган одамлар ҳақида сўзлайди. Абдулла Қаҳҳонинг ўзи: “Мен ёшлигимда гувоҳ бўлганларимни ёздим. Ҳақиқатни, фақат ҳақиқатни ёздим. Агар бу ҳақиқат сиз – замонавий ёшларга даҳшатли кўринса, демак, мен бу аччиқ ҳақиқатимни охиригача ҳақиқат ҳикояси – эртак деб номлайман!”, деган.\nАбдулла Қаҳҳор ўзбек адабиётига ажойиб ҳикояси ва ушбу жанрнинг тенгсиз устаси бўлиб кирган. Уни ҳатто ўзбек Чехови деб ҳам номлашади. Унинг ҳикояларида ўзбек халқининг энг яхши жиҳатлари — соғлом ақли, ҳажвийликка йўғрилган ҳаётий донолиги намоён бўлади. А. Қаҳҳор ҳикояларининг тили қисқа, нақлларга бой ва анъанавий ўзбек насрига хос дабдаба ва бажамдорликдан холи.\nА. Қаҳҳор ёзган: “Болалик йилларий Фарғона водийсида ўтган... Ўттизинчи йиллар ўрталарини эслаганимда, менга тартибсиз ва ғалати туш бўлиб туюлди... Бундай хотираларим кўп бўлган. Улар кўпинча юзага сизиб чиқарди, аммо шундайлари ҳам бўлардики, улар онгимнинг чуқур хотираларида қолиб кетарди. Антон Павлович Чехов бўлмаганида, ўша ерда умрбод қолиб кетарди ҳам. Бундан ўттиз йил муқаддам қўлимга Антон Павлович Чеховнинг йигирма икки боблик асарлар тўплами тушиб қолади. Мен бу китобни деярли бир неча кун ичида ўқиб чиқдим. Ғайритабиий нарса юз берди, гўё, буюк ҳикоялар муаллифи, муҳтарам устоз қўлимга ўз кўзойнагини тутқазиб, “Кўзойнакни тақ ва халқингни ўтмишига назар боқ”, дегандай бўлди... Шундай қилиб, хаёлимда ёшлик сурати уйғониб, ўтмиш ҳаёти кўзимни олдида янада равшанроқ намоён бўлди. Эҳтимол, шу сабаб ўттизинчи йил ўрталарида яратилган ҳикояларим дарду-ғамга тўладир: “Ўғри”, “Бемор”, “Миллатчилар”, “Шаҳар боғи”...”\nЎз асарлари мазмунини бойитиш ва жанр хилма-хиллигини кенгайтириш устида тинимсиз ишловчи ўйчан ва талабчан рассом А. Қаҳҳор, шунингдек, романнафислик ва драматургликка ҳам қўл уради. Унинг “Шойи сўзана” ҳажвий асари мамлакатимиз ва ундан ташқаридаги кўплаб театр саҳналарини айланиб, алоҳида шуҳрат қозонган.\nАбдулла Қаҳҳор ўзбек тилига рус ва совет адабиётини таржима қилган (А.С. Пушкиннинг “Капитан қизи”, Н.В. Гоголнинг “Ревизор” ва “Уйланиш”, Л.Н. Толстойнинг “Уруш ва тинчлик”, А.С. Серафимовичнинг “Темир оқим”, М. Горькийнинг “Менинг университетларим”, шунингдек, А.П. Чехов, М.С. Шагинян, К.А. Тренёв ва бошқаларнинг асарлари).\n1968 йилнинг 25 май куни Абдулла Қаҳҳорга “Ўзбекистон халқ ёзувчиси” унвони берилган, ўлимидан сўнг “Буюк хизматлари учун” ордени билан тақдирланган.\n2007 йил Ўзбекистон жамияти томонидан Абдулла Қаҳҳор таваллудининг 100-йиллиги кенг нишонланган.\nТошкентда ўзбек адабиёти ривожига бебаҳо ҳисса қўшган чинакам халқ ёзувчисига айланган ижодкорнинг ҳайкали ўрнатилган.


Муҳожирни қайтариш учун Самарқанддаги оиласига тазйиқ ўтказилди\nТошкентда уйма-уй юриб, хорижда юрган фуқароларни рўйхатга тушираётган ИИБ ходимлари\nРоссияда мардикорлик қилаётган самарқандлик 35 яшар Жавлон Ўзбекистондаги укаси, холаси ва опаси ИИБ, МХХ ходимлари босими остида қолгани, қийноққа солинганини иддао қилди. Айтишича, маҳаллий ҳуқуқ-тартибот идоралари уни Россияда юриб, террорчи гуруҳлар сафига қўшилган, дея асоссиз гумон қилмоқда ва келгуси 3 ой ичида уни куч билан юртга қайтаришидан таҳдид қилмоқда.\n"Мени қайтариш учун укам, холамни қийнашди"\nЯқинларининг хавфсизлиги боис, исми-фамилиясини сир сақлашни сўраган 35 яшар меҳнат муҳожирини шартли равишда Жавлон, деб номладик.\nЖавлон Россияда қарийб 9 йилдан бери мардикорлик қилаётгани, у туғилиб ўсган туман ИИБ ходимлари эса унинг ортидан 3 йил муқаддам суриштирув бошлаганидан хабар топганини айтмоқда.\n- Авваллари бироз намоз ўқиганим учун ўзимизнинг райондаги мелиса охирги марта борганимда енгил сўроқ қилган эди. Ўша 2012 йилдан бери уйга борганим йўқ. Ҳозирса эшитсам, кузда борган укамни қарийб 1 суткага қамаб, уриб, менга қарши кўрсатма олишибди. "Шунақа-шунақа, акам намоз ўқийди, террорчиларга қўшилган" деган мазмунда. Ўтган ҳафтада эса холамни 2 суткага қамаб, уриб, оғзидаги 5-6 та тишини синдириб, ундан ҳам менга қарши кўрсатма олишибди, - деб даъво қилди Жавлон.\nУнинг иддаосича, ёши 40 дан ошган холасидан ташқари бир ўртоғи ҳам босим ва қийноқлар остида Жавлонга қарши кўрсатма берган.\n"МХХ 3 ой ичида мени Россиядан ўғирламоқчи"\nЖавлон шу кунда туман ИИБ ва МХХ назорати остида қолаётган яқинлари у билан мулоқотдан қочаётганини айтаркан, бошқа таниш-билишлар орқали аҳволни ўргангани, охир-оқибат яқинларини қийин-қистовга олган туман МХХ зобити билан телефон орқали суҳбатлашишга муваффақ бўлганини даъво қилди.\n- Очиқ гап, укамни тергов қилган МХХ терговчисининг телефонини топдим. "Мени нимага суриштиряпсизлар, мен ёмон одамманми, мана телефонимни 3 йилдан бери ўзгартирмадим, сўранглар-суриштиринглар!" деб айтдим. У бўлса, дарров менинг адресимни сўради, мен айтишга қўрқдим. "Келса-келмаса, 3 ой ичида Ўзбекистонга олиб келиб, қамаймиз", деб туришибди экан, - дейди Жавлон.\nЖавлон яқинларининг ҳавфсизлигига таҳдид солмаслик учун номини ошкор қилмасликни сўраган Самарқанд вилояти туманларидан биридаги ИИБга Озодлик боғланди, аммо меҳнат муҳожири тилга олган иддаолар борасида бирор маълумот ололмади.\nСамарқанддаги оиласи тазйиқ остига олинган муҳожир Жавлон билан суҳбат\n"Оиламни қамашларидан қўрқиб, намозни ташладим"\nУнга нисбатан илгари сурилаётган айбловларни эса меҳнат муҳожири бўйнига олмаётир. Аксинча, Россияда ишлаб юриб, Ўзбекистон ИИБ ва МХХ томонидан диний радикал гуруҳлар сафига қўшилишда айблангани боис, муқаддам ора-сирада амал қилгани кундалик ибодатдан ҳам олислаб бораётганини айтмоқда.\n- Мен, ўзи намозни қойиллатиб ўқимаганман. Шулардан қўрққанимдан, намоз ўқимайман. Жуда нервничать қилганим учун, ичкиликка берилиб қолдим ўзи. Қанақа террорчи гуруҳ?! Бу бизнинг район мелисаси ёки МХХ мени олиб бориб, қамаса званияси ошади, шекилли. Майли ишлашсин, лекин ҳалол ишлашсин! Мана Афғонистонга, Туркияга, Сурияга кетаяпти қанчаси - шуларнинг ушлашсин! Менинг бирор айбим йўқ, мана текширишсин, деб телефонларимни ҳам ўзгартирмадим, адресимни ҳам 3 йилдан бери ўзгартирмадим, иш жойларим тайин, - деб даъво қилади Жавлон.\nИчувчи отадан етим қолган ака-ука мардикорлар\nАслида Жавлон ота-онасидан ҳали ёшлигида етим қолган 5 фарзанднинг биридир.\nУнинг ҳикоя қилишича, ота ичувчи бўлгани боис, ичкилик ортидан ёшлигида оламдан ўтади ва бу дунёдан кетаркан, оиланинг ягона мулки – уйни ҳам судхўрларга олдириб кетади.\nХаста онани эса даволаш учун норасида болаларда пул йўқ, натижада кўп ўтмай ёшгина она ҳам хасталикдан вафот этади.\nКаттаси 15 яшар, кичиги 3 яшар бўлган беш фарзанд бирданига уйсиз-жойсиз, отасиз-онасиз етим қолади.\nЖавлон оилада катта ўғил бўлгани боис, ҳаётда жуда қийналгани ва ўз болалигини фарзандларига раво кўрмаслигини айтади:\n- Жуда қийналиб ўсганмиз. Отам ўлганда 13 ёш эдим. Миннат билан, туртилиб-суртилиб, ҳар кимнинг эшигини тагида катта бўлганмиз. Ота-онамиз ўлиб кетганда, бизни қариндошлар бўлиб олишган. Лекин, миннатни кўп эшитганмиз. Ўғил укам билан мактабни битириб, Россияга пул топишга келганмиз. Маълумотимиз йўқлиги учун тинмай қора меҳнат қиламиз. Икки қизни чиқардик, кичик синглимизни ўқишга жойладик. Ўзимиз уйландик, отамиздан қолган қуруқ участкага уй солдик. Энди қаддимизни тикладик, деганда энди МХХ билан ИИБ изимизда. Уйимизни ҳам расмга олиб, ёзиб-чизиб кетишибди, - дея ҳикоя қилади Жавлон.\nРоссияда меҳнат муҳожирлигида юрган Жавлон етимлик ва қора меҳнат машаққати билан ўтган болалагидаги азобу уқубатдан энди қутулдим деганда, бошига қувғинлик азоби тушишини асло истамаслигини қайта ва қайта тилга олди.\n"Ҳуқуқий ҳимояга муҳтожман"\nРоссияда юрган муҳожирлар орасида Ўзбекистонда диний радикал гуруҳларга қўшилганлик ёки бошқа шу каби айбловларда абланаётганларни кўп кўрганини айтган Жавлон ҳуқуқий ҳимоя изламоқда.\nУ Озодлик орқали жамоатчиликка мурожаат қилди ва ҳуқуқ фаолларидан ёрдам сўради:\n- Ўзбекистонга борсам, камида 7-12 йилга қамайди. Майли айбим бўлса, марҳамат қамасин! Лекин, мен террорчимасман, экстремист эмасман, етимликда ўсган, оилам-болам-чақам, деган мигрантман. Ўзбекистонга борсам, судга, прокурорга ариза қилишга имконият ҳам беришмаса керак. Берса ҳам, не фойда?! Россиядан ҳам ўғирлаб келамиз, дегани учун ҳозир икки ўтнинг орасида юрибман. Менга ўхшаган қанча, ахир! Қанчаси йўқолиб кетиб, дараги Ўзбекистон СНБнинг подвалидан чиқаётганлар қанча! Бизга ёрдам берадиганлар борми - нима қилайлик, кимга борайлик? - дея мурожаат қилди Жавлон.\nСамарқандлик Жавлон Ўзбекистон прокуратураси томонидан қидирувга берилган ёхуд маҳаллий ИИБ, МХХ томонидан диний радикал, террорчи гуруҳларга қўшилишда гумон қилиниб, тазйиққа олинаётганидан Озодликка арз қилган ўнлаб ўзбек муҳожирларидан биридир.\n"Муҳожирларни Ўзбекистон МХХ ўғирлаяпти"\nМосквадаги “Ёрдам” инсон ҳуқуқлари ҳимояси ташкилоти раҳбари Баҳром Ҳамроев 2013-2014 йиллар ичида Ўзбекистон диний-сиёсий мотивлардаги жиноятларни содир этишда айблган ёки гумон қилиб, юртдаги яқинларини тазйиққа олган ўнлаб меҳнат муҳожири Россиядан ўғирлаб кетилгани фактини аниқлаган.\nУ туйқусдан Россиядан йўқолиб қолган ўзбекистонлик меҳнат муҳожирларининг дараги Ўзбекистондан чиққанини таъкидлаб келади. Краснодарда ғойиб бўлган бир неча наманганлик меҳнат муҳожирининг ўғирлашини мисол тариқасида тилга олган фаол шундай хулоса билдирди:\n- Булар на экстрадиция, на депортация бўляпти – ўғирлаб кетиляпти. Ўғирлашдан мақсад – қайсидир мавҳум гуруҳларга наманганлик йигитларни боғлаб, гўё “Жиҳодчилар” деган йўқ ташкилотга бирлаштириш. Ман кўрдим сўровнома ҳужжатларини: у, ҳатто “жиҳодчилар” ким эканини билмайди! Эртага уни олиб кетишгандан кейин, уни мажбур қилишганидан кейин, у айтаверади: “Ман жиҳодчиман!” деб. 155, 159, 244-жиноий моддаларнинг “а,б” пунктларини қўйишади. Ахир ёшгина йигитлар бунча жиноятни истаса ҳам қила олмайди,- деб таъкидлайди Баҳром Ҳамроев.\n“Ёрдам” Инсон ҳуқуқлари ҳимояси ташкилоти раҳбари ўғирлаб кетилаётган муҳожирларнинг аксарига нисбатан Ўзбекистон махфий хизматлар томонидан жиноий ишлар сохталаштирилишига ишонишини қўшимча қилади.\n2014 йилнинг 21 июлида Россиянинг Краснодар ўлкаси Хадиженск шаҳрида жойлашган 9-сонли жазони ўташ колониясидан озодликка чиққан 27 ёшли Сирожиддин Неъматов ўғирлаб кетилгани иддао қилинди.\n2014 йилнинг 26-27 май кунлари Россиянинг Калининград вилоятида вақтинчалик қочқинлик мақомини изловчи андижонлик муҳожирлар - Дилшодбек Назаров ва Давронбек Мамажоновлар ўғирлаб кетилди.\n2014 йилнинг 28 февраль куни эрталаб Калининграднинг Гвардейский туманидаги 7-сонли ахлоқни тузатиш колониясидан озодликка чиққан 1981 йилда туғилган ўзбекистонлик Жалолбоев Латиф Турсунович ўғирлаб кетилган.\n2012 йилнинг 27 декабрида 19 яшар Ўзбекистон фуқароси Абдусамад Фазлиддиновнинг жасади яқинлари томонидан Москвадан Наманган шаҳрига олиб кетилган.\n2012 йилнинг 14 декабр куни Ўзбекистон Россиядан экстрадиция қилинишини хоҳлаётган Юсуф Қосимохунов Москва вилоятида бедарак йўқолган.\nШунингдек, Россиянинг бошқа шаҳар ва ўлкаларидан қидирувда бўлган ўзбекистонликлар ноқонуний йўллар билан олиб чиқилаётгани тўғрисида Озодлик хабар бериб келмоқда.


Россия ҳарбийлари март ойида Астрахан вилоятида «Искандер» ракета тизимини қўллаган ҳолда машғулот ўтказмоқдалар. INF шартномасига зид равишда қўлланилган 9М729 ракетаси Искандерга ўхшаш тизимдан учирилгани гумон қилинади. (Россия Мудофаа вазирлиги)\nЎрта ва кичик масофага учувчи ракеталарни йўқ қилиш бўйича битимнинг Россия тарафидан бир неча бор бузилиши Қўшма Штатларни 31 йил давомида амалда бўлган битимдан воз кечишга ундамоқда.\n20 октябрь куни президент Доналд Трамп АҚШ INF шартномасидан воз кечиш истагида эканини билдирди.\n«Биз шартномага ҳурмат билан муносабатда бўлиб, унга амал қилиб келдик», деди Трамп журналистларга. «Россия шартномани бузди. Улар уни бир неча йилдан бери бузиб келмоқдалар.»\nПрезидент Роналд Рейган ва Совет Иттифоқининг сўнгги раҳбари Михаил Горбачев томонидан 1987 йилда имзоланган шартнома 500-5500 километргача уча оладиган ер ракеталари ва уларни учириш ускуналарини ишлаб чиқариш, синовдан ўтказиш ва уларга эгалик қилишни тақиқлайди.\nРоссия президенти Владимир Путин (ўнгда) бош вазир Сергей Лавров билан Кремлда АҚШ Миллий хавфсизлик маслаҳатчиси Жон Болтонни (суратда кўрсатилмаган) қарши олмоқда, 23 октябрь, 2018 йил, Москва. (Максим ШИПЕНКОВ / POOL / AFP)\nЎша давр раҳбарларига кўра, Европада ядровий уруш учун ишлаб чиқарилган бундай ракеталарнинг жойлашувини аниқлаш мушкул бўлган ва улар беқарорликни кучайтирган.\nГорбачев ва Рейган ҳужжатни имзолаганларидан кейин 2700 дан ортиқ ракета йўқ қилинган эди.\nРоссиянинг «асоссиз» қонунбузарликлари\nРоссиянинг битимга риоя қилмаётгани борасидаги хавотирлар 2014 йилдан бошланган эди. Ўшанда АҚШ давлат департаменти йиллик ҳисоботида «Россия Федерацияси INF шартномаси бўйича ўз мажбуриятларини бузганлиги» ва 2013 йил Қўшма Штатлар Москвага бу борада ўз хавотирларини билдиргани ҳақида хабар берган.\n2015, 2016, 2017 ва 2018 йилги ҳисоботларда ҳам айни даъволар такрорланган.\n2017 йилнинг бошида Қўшма Штатлар Россиянинг янги SSC-8 ёки 9М729 номи билан танилган ердан учирилувчи ракеталари INF шартномасига зид эканлигини аниқлаган. «Economist» нашрининг ўтган йилги хабарига кўра, ракетанинг учиш масофаси 2500 километрни ташкил қилади. Шартномага асосан бу масофа тақиқланган.\nАҚШ маъмурияти хабарига кўра, Россия сирли равишда ҳар бири 36 ракетадан иборат иккита баталённи жанговар ҳолатга келтирган. Уларнинг камида биттаси Россия марказий ҳарбий округида жойлашган. Улар Европадаги бир қатор объектларни нишонга олган.\nЯна бир потенсиал муаммо – ердан учириладиган RS-26 баллистик ракетасидир, унинг қўлланилиши қай даражада қонуний эканлиги таҳлилчилар томонидан баҳс-мунозарага сабаб бўлмоқда.\nАҚШ мудофаа вазири Джеймс Маттис 4 октябрь куни, агар Россия INF шартномасини «қўполлик билан бузишда» давом этса, Вашингтон жавоб чоралари кўришини айтиб огоҳлантирган, деб хабар берди AFP.\n«Россия INF шартномасига амал қилиши керак, акс ҳолда шартноманинг маълум чекловларини сурбетларча бузганлиги сабабли Қўшма Штатлар унга жавоб қайтаради», деди Маттис Брусселда бўлиб ўтган НАТО мудофаа вазирлари учрашувидан сўнг. Бу билан вазир SSC-8 ракетасини назарда тутган.\n«Хатога йўл қўйманг, айни вақтда Россиянинг шартномани қўпол равишда бузишини оқлаб бўлмайди», деди у.\nНАТО бош котиби Женс Столтенберг ҳам Россия Европа хавфсизлигининг «пойдевори» бўлган шартномани хавф остига қўяётганини таъкидлади.\n«Бизнингча, шартнома Россиянинг хатти-ҳаракатлари туфайли хавф остида қолмоқда. Яқинда Россия 9М729 деб номланган ракета тизими мавжудлигини тан олди. Ваҳоланки, йиллар давомида буни рад этиб келган», деди у. «Бу тизим барқарорликка таҳдид туғдиради. Бизнинг хавфсизлигимиз жиддий хавф остида қолмоқда.»\nИшонарли изоҳларсиз Россиянинг бу шартномани бузаётгани аниқ бўлиб қолади, деди Столтенберг.\n«Россия янги ракеталарни жанговар ҳолатга келтириш билан ҳужжат шартларини бузмоқда», деди Полша ташқи ишлар вазири Яцек Чапутович ўтган ҳафта Брюсселда. Бу ҳақда Defence24.pl нашри хабар берган. «Агар бу шартнома бузилгани натижасида ўз кучини йўқотган бўлса, унга риоя қилиш масаласи сўроқ остида қолмоқда.»\nШартнома кучда қолишини истаётган Европа давлатлари ҳам Россиянинг айбига ишора қилмоқдалар.\n«Россия шартномани бузганига ҳеч ким шубҳа қилмайди», деб айтган аноним дипломат 26 октябрь куни Парижнинг Ле Фигаро нашрида чоп этилган мақолада. «Аммо ҳужжат бекор қилинадиган бўлса, Москва бу тарихий келишувнинг тугатилишида бизни айблайди.»\nИнкор ва таҳдидлар\nРоссия шартномани бузганини рад этмоқда, аммо Путин ядровий хавфсизликка борасида ўз сўзамоллигини яшираётгани йўқ.\n18 октябрь куни Путин ядровий уруш ҳақида ҳазиллашиб шундай деган эди: «Биз зўравонлик қурбонлари сифатида шаҳид бўлиб жаннатга тушамиз. Зўравонлар эса шунчаки ўлиб кетадилар, чунки улар тавба қилишга улгурмайдилар.»\nБу билан Путин шартнома бекор қилинган тақдирда АҚШ ракеталарини ўз ҳудудида жойлаштиришни истаган давлатларга таҳдид қилиб улгурди.\n«АҚШ ракеталарини ўз ҳудудида жойлаштиришга рози бўлган Европа мамлакатлари ўз ерларини жавоб зарбаси учун очиб беришларини тушунишлари керак», деган у 24 октябрь куни Москвада. Бу ҳақда Озод Европа/Озодлик радиоси хабар берган.\nШу билан бир вақтда дипломатик манбаларнинг хабар беришича, 25 октябрь куни Россия шартноманинг бекор қилинишда Қўшма Штатларни айбдор қилишга уриниб, Бирлашган Миллатлар Ташкилотида (БМТ) INF шартномани сақлаб қолишга қаратилган қарор лойиҳасини таклиф қилди.\nБМТ бош ассамблеясининг қуролсизлантириш бўйича қўмитасига кирувчи 55 давлат бу масаланинг кун тартибида муҳокама қилинишига қарши бўлди, 31 аъзо буни ёқлаган бўлса, 54 мамлакат бетараф қолган, деб хабар берган AFP.\nУнинг о р т и д а н дунёнинг нариги чеккасига бўлса ҳам бораман! Ҳамма бир киши учун, бир киши ҳамма учун. Бутун дунё бирлашиб!!!!!\nМен учун Россия ҳам, Америка ҳам бир гўр. Аммо америкалик ахмоқлар ҳамма нарсани ўзгартиргиси келиб туради. Бир қарасанг, ядровий қуролга эга бўлишга ҳаққи йўқ, деб Эронга ақл ўргатади ёки бошқа давлатларни нималардадир айблайди. Ундан кўра, очиқчасига «Ҳамма менга итоат қилсин» деб қўя қолмайдими ...\nАҚШ Россияга қарши санкциялар киритиш учун янги сабабларни қидирмоқда, америкаликлар Россиянинг ракеталаридан қўққисдан ёмон аҳволга тушиб қолишдан қўрқишади. ATACMS тизими (АҚШда ишлаб чиқарилган Army Tactical Missile System – ҳарбий тактик ракета мажмуаси) ракеталарни 450 километр узоқликка учира олади – бироқ, бу оммага ошкор этилган маълумот (аслида эса ҳақиқий кўрсаткичлар бундан юқори), НАТО блоки бўйича иттифоқдош Францияда эса 1992 йилда ишлаб чиқилган (демак ўша вақтнинг ўзида INF шартномасига зид бўлган) Адес тизими мавжуд (учиш масофаси – 500 км). Шу сабабдан ҳам Вашингтон бўҳтон қилмасдан, гапни аввало ўзи ва иттифоқдошларидан бошлаши керак.


Аргентинага Симеоне керак. Аммо у Мессидан кейин келади / CHAMPIONAT.asia\n22 июн 2019 14:46\nТеглар : Копа Америка Аргентина Лионель МессиДиего Симеоне\nҲозир ҳам танлов бор. Месси "Барселона"даги Гвардиола услубини қўллаши керак. Аммо ҳозирги "Барса" ҳам ўша даврдаги жамоага айланишда катта қийинчиликларга дуч келаётганини кўриб турибмиз. Аргентина ҳақида нима дея олардик? Жамоанинг асосий қуроли - имровизация. Бироқ бу қуролдан ўқ чиқмаяпти.


Ўзбекистонда чироқ ўчишига криптовалюта ва майнерларнинг қандай алоқаси бор? – Bugun.uz\nТаҳлил - 22:42 · 26.01.2022\nЎзбекистонда чироқ ўчишига криптовалюта ва майнерларнинг қандай алоқаси бор?\nМарказий Осиё аҳолисининг катта қисми 25 январь куни электр энергияси таъминотидан узилиб қолди. Бу ҳодисанинг криптовалюталар ва майнерларга қандай алоқаси бор?\nЎзбекистон Энергетика вазирлиги берган маълумотларга кўра, воқеа қуйидаги тартибда содир бўлган: дастлаб, Қозоғистоннинг Олмаота, Чимкент, Тарас, Туркистон (вилоятларида) ва атроф ҳудудларида электр энергияси таъминотида узилишлар юзага келган.\nҚозоғистондаги узулишлар қўшни мамлакатларга, аниқроқ айтилганда, бу мамлакат билан Марказий Осиё ягона электр тармоғи орқали боғланган Қирғизистон ва Ўзбекистонга ҳам таъсир қилган.\nҚирғизистоннинг Бишкек, Ўш, Жалолобод ва бошқа барча шаҳарларида электр энергияси ўчиши кузатилган.\nЎзбекистонда эса авария оқибатида Тошкент ва Сирдарё иссиқлик электр станцияларида авария ҳимоя воситалари ишлаб кетган ва станцияларнинг автоматик равишда ўчишига олиб келган. Шунингдек, мамлакатдаги Талимаржон ва Тўрақўрғон иссиқлик электр станциялари ҳам ўчиб қолган. Буларнинг барчаси миллионлаб аҳолининг электр энергиясисиз қолиб кетишига сабаб бўлган.\n25 январь кунги холатдан аввал ҳам Қозоғистонда энергетика билан боғлиқ муаммолар мавжуд эди. Масалан, октябрь ойида Қозоғистоннинг асосий энергия таъминотчиси бўлган «KEGOS» компанияси мамлакатда электр энергиясига бўлган талаб кескин кўтарилгани туфайли баъзи чекловлар жорий этилишини маълум қилган.\nВазиятга криптовалюта ва майнерларнинг қандай алоқаси бор?\nБу бўйича маълумот беришдан олдин криптовалюта нималиги ва майнерлар ким эканини билиб олиш керак.\nКриптовалюта ҳеч қайси ташкилот ёки шахс томонидан бошқарилмайдиган, марказлашмаган тўлов тизими ҳисобланади. Мазкур тизимда ахборотларни сақлаш учун ҳар бир амалиёт алоҳида бир-бирига боғланган блокларга жойлаштирилади. Бу блоклардан ўз навбатида узилмас занжир, яъни блокчейн ҳосил бўлади.\nКриптовалюта платформаларининг фаолияти давомийлигини таъминлаш учун мазкур занжир (блокчейн)нинг янги блоклари яратиб борилади. Ва айнан шу блокларни яратиш жараёни майнинг деб аталади.\nБуларнинг энергетика муаммоларига қандай алоқаси бор?\nГап шундаки, майнинг жараёнида ишлатиладиган техникалар катта қувватдаги электр энергиясини талаб қилади. 2019 йилгача дунёда энг кўп майнинг (75 фоиз) Хитойда амалга оширилган. Кейинроқ эса бу мамлакатда майнинг фаолияти тақиқланди. Шунингдек, криптовалюталар билан боғлиқ ҳар қандай амалиёт ноқонуний деб эълон қилинди. 2021 йилнинг июлида бу мамлакатдаги 90 фоиз майнинг компаниялар фаолиятини тўхтатди.\nБунинг натижасида майнерларнинг катта қисми ўз фаолиятини Хитойдан Қозоғистонга кўчирди. Оқибатда 2021 йил давомида Қозоғистонда электр энергияси истеъмоли 8 фоизга ошди.\nМамлакат энергетика вазири ўринбосари Мурот Журебековнинг қайд этишича, мамлакатда расман фаолият олиб борадиган майнинг компаниялари сони 50 та бўлиб, қолган компаниялар ноқонуний ишлаб келган ва энергия танқислигига сабабчи бўлган.\nМайнинг фаолиятида қанча электр энергияси ишлатилади?\n2017 йилги маълумотларга кўра, «Bitcoin» тизимида битта транзакцияни бажариш учун ўртача 163 киловатт соат энергия сарфланган. Солиштириш учун: бундай энергия миқдори билан бир қаватли кичик уйда яшовчи уч кишилик оиланинг эҳтиёжларини 5,5 кун давомида тўлиқ қондириш мумкин.\nЮқоридаги маълумотлардан англашиладики, 2021 йилда кўплаб майнерларнинг Қозоғистонга кўчиб ўтиши, мамлакатнинг ўзи шундоқ ҳам муаммолар билан ишлаб турган энерготизимини авария ҳолатига келтирган бўлиши мумкин. Ҳозирги кунда дунёдаги жами майнинг ҳажмининг 18 фоизи Қозоғистон ҳиссасига тўғри келади. Мамлакат бу кўрсаткич бўйича фақат АҚШдан (35,4 фоиз) орқада. Қўшимчасига бу рейтингда учинчи ўринда турувчи Россия (11 фоиз) ҳам яқин орада майнинг фаолиятини тақиқлаши мумкин. Ўз навбатида бу ҳам Қозоғистонда ноқонуний фаолият юритувчи майнерларнинг кўпайишига олиб келади.\n«Bugun.uz»га келиб тушган маълумотларга кўра, юқорида тилга олинган «KEGOS» компанияси Қозоғистондаги майнерларга 2022 йил 24 январдан 31 январгача электр энергиясини етказиб бериш тўлиқ бекор қилиниши ҳақида хат жўнатган.\n«Ҳозирда Қозоғистон ягона энергетика тизимида электр қуввати ва қувват балансини сақлаш бўйича кескин вазият сақланиб қолмоқда», дейилган ҳужжатда.\nЮқоридаги маълумотлар шуни тасдиқлайдики, 25 январь кунги аварияга қадар ҳам Қозоғистонда энергетика тизимида вазият кескин бўлган. Мамлакат ҳукумати эса бунга қарши чора кўриш учун катта қувватни «йўқ қилаётган» майнерларни тармоқдан узиш бўйича қарор қабул қилган.


“Кичкинагина жони беш йилдан бери азобда”: тўйиб нафас олиш орзусида яшаётган хаста қизалоқ\nОминахон тўйиб нафас олиш орзуси билан яшайди. Ўпка фибрози ташхиси қўйилган қизалоқнинг аҳволи кун сайин оғирлашмоқда. Доимий кислород аппаратидан нафас олиб яшаётган боланинг ҳаётини сақлаб қолиш учун ўпка кўчириш операцияси зарур.\nБиз катталарнинг орзуларимиз кўп: уй қуриш, тўй қилиш, саёҳатга чиқиш. 6,5 ёшли Оминахоннинг ягона орзуси эса ўпкасини тўлдириб нафас олиш. Беш йилдан бери дард чангалида яшаётган қизалоқнинг аҳволи кун сайин оғирлашмоқда. Унга ўпка фибрози ташхиси қўйилган. Қизалоқнинг ўпкасида чандиқлар бор ва ўпка кўчириш операцияси орқали унинг ҳаётини сақлаб қолиш мумкин.\n“Ўпкадаги чандиқлар ҳисобига сатурация тушиб кетаётгани учун қизим мунтазам кислород аппаратида нафас оляпти. Энди юрагига ҳам таъсир қилиб, юрак уриши тезлашган.\nБолам жудаям қийналиб кетди. Кичкинагина жони беш йилдан бери шу касаллик билан курашиб келади. Шунча вақтдан бери кўрсатмаган шифокоримиз қолмади, лекин ҳаммаси ўпка кўчириш операциясини тавсия қилишди”, - дейди Оминахоннинг онаси Умида Каримбердиева.\nТошкент вилоятининг Бекобод туманида истиқомат қилувчи оиланинг бошлиғи қизини даволатиш учун тинимсиз меҳнат қилади. Қизалоқнинг онаси ҳамшира, аммо ҳозир бемор фарзанди парвариши билан бандлиги сабаб ишламаяпти.\nҚизалоқнинг соғайиши учун ўтказиладиган операция учун катта маблағ зарур. Беш йилдан бери дардманд боласи билан сарсон ота-онада бунга имконият йўқ.\nСуюкли бандаларнинг дард билан синалишини доим таъкидлаймиз. Аммо биз – замондошлар ҳам улар билан бирга синовдамиз. Хасталар дардини енгиллатиш орқали бу синовдан ўтиш мумкин.\nОминахон Ваҳобовага оид маълумотлар:\nUzcard: 8600 0423 9983 4505 онаси Умида Каримбердиева номида


Мирзиёев мухолифатга қарши эмас, аммо... | Azon.uz - Ахборот-таҳлилий портал\n1751 22:11 27.12.2019\nЎзбекистон Президенти Шавкат Мирзиёев ал-Хоразмий мактабида ёшлар билан учрашувда чиқиш қиларкан, сиёсий мухолифат ҳақида тўхталиб ўтди. Бу ҳақда «Gazeta.uz» хабар бермоқда.\n«Интернетда мухолифат масаласи муҳокама қилиняпти. У қандай фойда келтирган?», — дея савол берди Президент.\n«Мен Президент сифатида мухолифатга қарши эмасман, лекин у ўзимизда шаклланиши учун муҳит яратиш керак, токи у одамлар халқнинг муаммоларини билсин, муаммоларни халқ билан енгиб ўтсин, шу ерда сув ичиб, шу ерда нон есин», — деди Президент.\nШавкат Мирзиёев хорижда шаклланиб, у ердан келадиган мухолифатни мамлакатга қўймаслигини таъкидлади.\nАввалроқ Сенат раиси биринчи ўринбосари Содиқ Сафоев сунъий яратилган мухолифат партиясидан фойда йўқлигини айтиб ўтган эди. Унинг сўзларига кўра, энг асосийси бундай партиялар ясама эмас, ҳақиқий бўлиши керак.\nАйни вақтда, сенаторнинг фикрича, Ўзбекистондаги институционал жараёнлар, қонунлар мухолифатнинг табиий шаклланишини чекламаслиги керак.\nШавкат Мирзиёев мухолифат Махсус\n8120 11:09 04.02.2020\n3028 20:32 25.01.2020\n1485 22:31 22.11.2019


Каттақўрғонлик 10 оилага 8 тонна кўмир тарқатилди - zarnews.uz\nКам таъминланган ва боқувчисини йўқотган оилаларга ёрдам кўрсатиш ҳар биримиз учун савоб иш ҳисобланади. "Ўзбекистон темир йўллари" акциядорлик жамиятига қарашли "Темирйўлёнилғитаъмин" бошқармаси Самарқанд бирлашган ёнилғи омбор хўжалиги ташаббуси билан Каттақўрғон кўмир омбори томонидан тумандаги Янги ҳаёт маҳалла фуқаролар йиғинида истиқомат қилувчи кам таъминланган ва ижтимоий ҳимояга муҳтожлар рўйхатида турувчи 10 та оилага бепул 8 тонна кўмир маҳсулотлари тарқатилди.\n- Ўзим ногиронман, шу сабаб ҳар йили қишнинг совуқ кунлари уйимизни иситиш учун кўмир сотиб ололмай қийналамиз, - дейди Янги ҳаёт маҳалласидаги Ҳаким оқсоқ қишлоғида яшовчи Лола Толипова. – Ўтин муаммо, кўмир олишга маблағ тополмаймиз. "Темирйўлёнилғитаъмин" бошқармаси Самарқанд бирлашган ёнилғи омбор хўжалиги вакиллари уйимизга келиб, оилавий шароитимизни ўрганди. Натижада бизга ижтимоий ёрдам сифатида 300 килограмм кўмир беришганидан мамнун бўлдик. Бу ҳам давлатимизнинг биз каби муҳтож фуқароларга ҳар томонлама эътибор ва ғамхўрлик кўрсатиб келаётганидан далолат.\nСамарқанд бирлашган ёнилғи омбор хўжалиги ахборот хизмати.


Пул тежашни биласизми? Яхши бекамисиз? Бу саволларга қуйидаги тест орқали жавоб топиб, лозим бўлса, айрим одатларингизга тузатишлар киритишингиз мумкин.\nБатафсил... Янги шарх қўшиш СУҲБАТДОШИНГИЗНИ ЮЗИГА ҚАРАБ, ФЕЪЛИНИ “ЎҚИНГ”!\nМутахассислар, яъни физиогномистлар инсон ташқи кўринишининг бир-бирини такрорламайдиган сифатлари ўзида жуда кўп қимматли маълумотларни жамлаганини эътироф этишади.\nБатафсил... Янги шарх қўшиш СУРАТЛАРДАН ҚАНДАЙ ИНСОН ЭКАНЛИГИНГИЗНИ АНИҚЛАНГ\nҚаршингиздаги суратлар орасидан кўнглингизу кўзингизга энг яқинини танланг ва феъл-атворингизнинг ўзига хос жиҳатларини билиб олинг. Батафсил... Янги шарх қўшиш ТАНАМИЗДАГИ ХОЛЛАР НИМАДАН ДАРАК БЕРАДИ?\nБу борадаги мутахассислар, яъни физиогномистлар инсон ташқи кўринишининг\nБатафсил... Янги шарх қўшиш ИДЕАЛ ОИЛА: БИР-БИРИНГИЗНИ ТУШУНАСИЗМИ?\nЭшитдингизми, эркак ва аёл бошқа-бошқа сайёралардан тушган эмиш. Бу қанчалик тўғри билмадим-у, аммо баъзи ҳолларда эр ва аёл бир-бирини тушуна олмаслиги айни ҳақиқат. Батафсил... Янги шарх қўшиш ИМКОНИЯТДАН ФОЙДАЛАНАСИЗМИ?\nҚуйидаги тест суратларига диққат қилинг. Улардан қай бири сизга яқинроқ. Саноқли дақиқалар ичида бирортасини танланг-да, изоҳи билан танишинг. Батафсил... Янги шарх қўшиш ТЕЛЕФОН РАҚАМИНГИЗ СИЗГА ҚАНЧАЛИК ОМАД КЕЛТИРИШИНИ АНИҚЛАНГ\nБу жуда осон! Астрологларнинг фикрига кўра, телефон рақамининг охирги сони психологияда ўзига хос ўринга эга. Батафсил... Янги шарх қўшиш ЮЗ ШАКЛИГА ҚАРАБ ТАШХИС\nҲар бир ишга мантиқан ёндашганингиз ва аниқ мақсад интилганингиз сабаб кареьра поғоналарида тез илдамлайсиз. Батафсил... Янги шарх қўшиш КАФТГА ҚАРАБ, ХАРАКТЕРИНГИЗНИ АНИҚЛАНГ!\nЎнг қўлингизнинг кафтига диққат билан разм солинг. Ундаги биринчи чизиқ (кўпчилик уни юрак чизиғи дейди) қаердан бошланиб, каерда тугаганлигини билиб олинг-да, кейин суратларга боқинг. Батафсил... Янги шарх қўшиш ЎЗИНГИЗНИ ҚАНЧАЛИК ЯХШИ КЎРИШИНГИЗНИ АНИҚЛАНГ\nАлбатта, ҳар бир инсон ўзини яхши кўради. Аммо бу севгининг даражалари турлича бўлади. Билсангиз агар, киши ўзини қадрлашига қараб, муваффақиятга эриша олиши белгиланади. Батафсил... Янги шарх қўшиш Бошқа мақолала...\nҲАЁТИНГИЗДАН РОЗИМИСИЗ? КАЙФИЯТ СИРИ — РАНГЛАРДА!


Простатит... - Qizcha.RU - Hikoyalar Seks\nTasodifiy maqola: Eski latifalar\nSamalyotda bir advokat bn qiz\nketyotgandi. Shunda advokat qizga\ngap otib: Yaxshi qiz keling savol ja. . . davomini o`qish\nБиблиотека | Qayniuka, qayniaka va hokazo\nДобавил: admin (12.11.2018 / 09:23)\nПростатит бу, простата безини яллиғланиши. Эркаклар жинсий аъзоларида энг кўп учрайдиган касаллик бўлиб одатда 30-50 ёшда учрайди.\nПростатик синдром кечишига кўра ўткир ёки (3 ойдан кўп бўлса) сурункали бўлади.\nБу касалликнинг ривожланишига сабаб, кичик тознинг веноз томирларида қон айланиши бузилиши (ич қотиши, кам харакат хаёт тарзи, узоқ вақт жинсий алоқадан тийилиш ёки алоқалар сонини кўпайтириш, совқатиш, алкоголизм ва ҳакозолар).\nI. Ўткир простатит. Хар доим инфекцион келиб чиқишга эга.\nII. Инфекцион сурункали простатит. Сурункали простатитлар ичида 5-10% ни ташкил қилади. Клиник симптомлари ва лаборатор белгилари простатитга хос, инфекцион қўзғатувчи мавжуд.\nIII. Инфекцион бўлмаган сурункали простатит (Ёки сурункали тос оғриғи синдроми). Сурункали простатитлар ичида 90% холларда учрайди. Простатитнинг клиник симптомлари, манфий бактериологик текширувлар. Простатитнинг лаборатор белгиларига қараб 2 типга бўлинади:\n· А тип - Простата бези секретида лейкоцитлар сони ошиши билан кечадиган (Яллиғланиш синдроми).\n· Б тип - Простата бези секретида лейкоцитлар сони ошмаслиги билан кечадиган (яллиғланишсиз синдром).\nIV. Яллиғланиш компанентли симптомсиз простатит. Простатит симптомлари бўлмаганлиги сабабли фақат бошқа сабабдан текширувлар натижасида аниқланади.\nЎткир простатит простата безига инфекцияни гематоген, лимфоген ёки қўшни аъзолардан ўтиши натижасида келиб чиқади. Ўткир простатитни қўзғатувчилари спектри, сийдик йулларидаги бошқа ўткир инфекцион жараёнларни қўзғатувчилари билан бир хил. Асосийлари грамм манфий анаэроб бактериялар: E. Coli - 80% ни ташкил қилади, Serratia Pseudomonas, Klebsiella Pseudomonas, Proteus Pseudomonas – 10-15%; граммусбатлардан: Enterococcus – 5-10%.\nИнфекцияни простатага кириш йўллари хилма хил. Асосийлари: каналикуляр йўл – Сийдик чиқарув каналининг орқа бўлими простата бези чиқарув йўлларидан. Лимфоген йўл – ўткир уретритда. Гематоген йўл – бактериемияда.\nЎткир простатит билан хасталанганлар қийналиб, тез-тез, оз-оздан сийишга, сийиш вақтида ачишиш ёки оғриққа, қов, оралиқ ва орқа чиқарув тешиги сохасидаги оғриқларга, оғриқларни моякларга, жинсий олатга тарқалишига, шикоят қиладилар. Шу билан бирга умумий интоксикация белгилари қўшилади: тана хароратини кўтарилиши, умумий холсизлик, қалтираш, кўнгил айниш. Қалтирашни қўшилиши касаллик жиддийлашганидан дарак беради. 20-30 дақиқада қалтираш ўтади, лекин умумий холсизлик, терлаш, кучаяди ва тез чарчаш пайдо бўлади.\nҚандли диабет, алкоголизм, наркомания касалликни асл аҳволини беркитиши мумкин. Беморнинг шикоятлари бўлмаслиги мумкин ёки фақат ич келиши вақтидаги оғриқлар, ўтирган вақтда тўғри ичакда ва оралиқда босимга шикоят қилиши билан кифояланиши мумкин.\nРектал кўрик(орқа пешобдан бармоқ билан кўриш)да простата катталашган, шишган, оғриқли, ўрта эгати аниқланмайди, флюктуация(чайқалиш) ўчоқлари аниқланса простата абсцесси бошлангандан дарак беради. Яллиғланган простатанинг ва простата атрофи тўқималарини катталашиб кетиши натижасида сийдик чиқарув каналининг орқа қисмини эзилиши, сийдик ушланиб қолишига сабаб бўлади. Тўлиқ сийдик тутилиши кузатилиши мумкин. Ўткир простатит умумий шамоллаш белгиларини устунлиги билан ўтиб кетиши мумкин. Шунинг учун эркакларда тана харорати кўтарилганда простата безини ректал кўриш лозим. Жараён сийдик пуфаги атрофи тўқимасига ёки сийдик қопи деворига ўтганда ўткир цистит белгилари пайдо бўлади, тез-тез сийиш, сийдик қистовлар. Жараён тўғри ичак деворига ўтганида ич келгандаги оғриқлар, оралиқ сохасида оғриқ пайдо бўлади.\nЎткир простатитда простатa массажи мумкин эмас. Шунинг учун ректал кўрик эхтиёткорлик билан ўтказилиши керак.\nТекширувларда 4 стаканли синама (сийдикни 4.га бўлиб топшириш)ни буюришдан мақсад, Meares ва Stamey таърифлагандек уретра, простата ёки сийдик пуфагидаги инфекцияни аниқлаш. 10 йил аввал Drach et al. таснифи Meares ва Stamey ишига асосланган тасниф таклиф қилинган. Унга кўра простата секретидан ва сийдик намунасидан (VB1 - биринчи сийдик порцияси, VB2 - ўрта сийдик порцияси, VB3 - сийдик порцияси простата безини массаж қилингандан кейин олинади) топилган лейкоцитлар сони ёки бактериялар экмасини ўсишига қараб простатитларнинг ҳар хил типи таснифланади.\nСурункали бактериал простатит эркакларда қайталанувчи СЙИ (сийдик йўллари инфекцияси) натижасида келиб чиқади ВА АЛБАТТА ДАВОЛАНСА БЎЛАДИ ФАҚАТ ТАШХИС ТЎҒРИ ҚЎЙИЛСА БЎЛДИ.\nҚўйидаги ҳолатларни ҳеч бирига яққол простатит ёки сурункали простатит сабаб бўлмайди ва антибиотиклар билан тузалмайди: Сперма ҳажмини камлиги (гипоспермия), Сперматозоидларнинг миқдорини камлиги (Олигозооспермия), Сперматозоидларни ҳаракатчанлигини камлиги (астенозооспермия), Олигоастенозооспермия, Ўлик сперматозоидларни кўплиги билан бирга келиши (Тератоолигоастенозооспермия), Муддатдан аввал бўшалиш (тез ташлаш), Жинсий олатни етарли қаттиқ бўлмаслиги (Эректил дисфункция эски номи импотенция(жинсий заифлик)), Жинсий алоқага хоҳишни камайиши, Ёши катталардаги жинсий қобилят бузилиши ва ҳакозолар.\nСийдик бактериал экмаси ва простата суюқлигини текшириш: простата бези суюқлигини микроскопияси ва миқдорий сегментар бактериологик локализацияли экмаси беморларда простатитни баҳолашда муҳим текширув ҳисобланади.\nEnterobacteriaceae, хусусан E.coli энг кўп тарқалган қўзғатувчилардан биридир.\nПростатит билан келган беморларда текширув кетма-кетлиги.\nСийдикнинг умумий таҳлили ва ўртача улушининг бактериал экиш йўли билан текшириш.\nВенерик касалликларни истисно қилиш.\nСийиш кундалиги, урофлоуметрия (сийдик оқимини регистрацияси), қолдиқ сийдикни аниқлаш.\nСийдикнинг 4 стаканли тахлили, у Meares ва Stamey томонидан киритилган.\nИнфекция аниқ топилган беморларда антибактериал терапия. 2 ҳафта ўтгач беморнинг аҳволи яхшиланмаса кейинги текширувлар, масалан: видеоуродинамика ўтказилади.\nЎткир бактериал простатит жиддий инфекция сифатида кечиши ва парентерал даво муолажалари талаб этилиши мумкин. Беморга ётоқ режим белгиланади ва кенг спектрга эга бўлган пенициллинлар, 3 авлод цефалоспоринлар ёки фторхинолонлар қўлланилади. Даво муолажалари клиник белгилар тўлиқ йўқ бўлиб кетгунча ўтказилади.\nСурункали простатитда аминогликозидлар қўлланилмайди, шундай бўлсада улар Грамм манфийларга яхши фаолликка эга. Бу гуруҳ дорилар парентерал йўл орқали киритилади. Уларга нисбатан қарши кўрсатмалар - аллергик реакциялар. Умумий курс, даволашда 4-6 ҳафта давом этади. Албатта дорилар юқори дозада буюрилади. Хўжайра ичи бактерияси аниқланганда ёки гумон қилинганда тетрациклин ёки эритромицин буюрилади. Простата ичига антибактериал препаратларни киритиш таблетка билан даволаниш\nHozir saytda: 0 / 16


Полиэтилен пакет ишлаб чиқариш линияси - UZCHINATRADE.COM\nПолиэтилен пакетларни ишлаб чиқариш ўзини тез оқлайдиган, даромадли бизнес туридир. Пакетларни тайёрлашга мўлжалланган ускуна ярим бутали ва стационар турларга бўлинади. Биринчи турдаги станоклардан, асосан, “яримфабрикат”лардан пакет тайёрлашда фойдаланилади. Бундай ускуналарнинг нархи юқори бўлмайди, бироқ улар ишлаб чиқардиган пакетларга шу мақсадга хизмат қиладиган бошқа тўлиқ циклли ускуналарга қараганда кўпроқ маблағ сарфланади. Кўпинча бу каби мини-корхоналар чиқинди учун полиэтилен қоплар ва маҳсулотларни қадоқлашга хизмат қиладиган пакетларни тайёрлашади. Бироқ харидорга таклиф қилинадиган ассортимент унча ҳам хилма-хил бўлмаслигини ҳам ёддан чиқармаслик керак. Стационар станоклар эса бу борада кўплаб афзалликларга эга. Уларда полиэтилен пакетларни ишлаб чиқариш учун маълум қоидаларга риоя этилган бинодан фойдаланилади.\nПакетнинг максимал эни\t(100-350) мм*2\nПакетнинг максимал узунлиги\t100-1000 мм\nПлёнка қалинлиги\t0.01-0.10 мм\nПакет чиқариш тезлиги\t(50-200)*2 об/дақ\nУмумий қувват\t6.5 кВт\nҚувват\t5.4 кВт\nУскуна вазни\t1400 кг\nОнлайн сўров Полиэтилен пакет ишлаб чиқариш линияси


Шу билан бирга, бу борада олдимизда турган янги вазифаларни белгилаб бериб, жумладан, шундай дедилар: “Бизнинг эътиборимиз марказида туриши керак бўлган энг муҳим масалалардан яна бири — бу Конституциямизга мувофиқ кўп тармоқли иқтисодиётимизнинг устувор соҳалари бўлмиш хусусий мулк ва хусусий тадбиркорликни тез суръатлар билан ривожлантириш йўлидан барча ғов ва тўсиқларни йўқ қилиш, уларнинг эркинлигини таъминлашдир”.\nДарҳақиқат, бугунги кунда кичик бизнес ва хусусий тадбиркорлик мамлакатимиз тараққиётида, халқимиз учун фаровон ҳаёт барпо этишда ҳал қилувчи етакчи кучга айланганига кундалик турмушимиз мисолида гувоҳ бўлиб турибмиз. Бу соҳа, айтиш мумкинки, юртимиз истиқболининг мустаҳкам пойдеворидир.\nШубҳасиз, бунда тармоқни ривожлантириш мақсадида қабул қилинган қонунлар, Фармон ва қарорлар асосида тадбиркорларга берилган янги имтиёзлар, кенг имкониятлар муҳим омил бўлмоқда. Маърузада қайд этилганидек, кейинги йилларда рухсат беришга оид тартиб-таомилларнинг 160 дан ортиғи ёки 44 фоизи, лицензиялаш талаб қилинадиган фаолиятнинг 19 тури ёки 25 фоизи бекор қилингани, тадбиркорлик субъектлари томонидан давлат органларига тақдим этиладиган статистика, солиқ ва молиявий ҳисоботларнинг шакли ҳамда даврийлиги 1,5-2 марта камайтирилгани бунинг ёрқин тасдиғидир.\nБундай беқиёс эътибор ва ғамхўрлик туфайли кўпчилик тадбиркорлик субъектлари қаторида бизнинг корхонамиз ҳам катта ютуқларга эришаяпти. Аниқроғи, 40 кишилик жамоамиз томонидан тиббиёт учун 130 турдан ортиқ мебель жиҳозлари, юмшоқ мебеллар, спорт инвентарлари ишлаб чиқарилмоқда. Улар Хоразм вилоятидан ташқари, Қорақалпоғистон Республикаси, Сурхондарё, Қашқадарё, Навоий, Бухоро вилоятларидаги мижозларимизга ҳам етказиб берилаяпти. Фақат шу йилнинг ўзида эса республикамиздаги 12 та туман тиббиёт бирлашмасига 2 миллиард сўмликдан зиёд тиббий мебель жиҳозлари юборилганини айтиш кифоя. Айни пайтда эса маҳсулотларимиз экспортини йўлга қўйишга ҳозирлик кўраяпмиз. Зеро, Юртбошимизнинг маърузаси барчамизни эзгу ишларни рўёбга чиқаришга, пировард мақсадимиз — эл-юрт фаровонлигини таъминлашга ўз ҳиссамизни қўшишга даъват этмоқда.\nЯнгибозор туманидаги «Элинза» ишлаб чиқариш корхонаси раҳбари.\nМазкур рукндаги бошқа мақолалар: « Ўзбекистон Қаҳрамони Комилжон Мамажонов\tМаҳсулот тури кўпаяди »


Бир неча ўн йил ичида тугаши мумкин бўлган оддий нарсалар - zarnews.uz\n50-100 йил олдин илмий-фантастик китобларда бир-бирлари билан узоқдан туриб гаплашиш ва кўриш имкониятини берадиган қурилмалар, шунингдек, сигналлар узатувчи космик йўлдошлар тавсифланар эди. Ўшанда ҳеч ким буларнинг барчаси ҳақиқатга айланади, деб ўйламаган бўлса керак. Ҳозир бизда уяли телефон, интернет, квадрокоптер ва микротўлқинли печлар бор – буларнинг барчаси бизнинг кундалик ҳаётимизга айланиб қолган.\nAdMe.ru сайти 20 йил ичида бизни нима кутаётганини олдиндан айтиб бера олмаса-да, кундалик фаолиятимизда ишлатиб юрган қайси буюм ва манбалар тугаб бориши ёки қайси хизмат турларидан фойдаланмай қолишимиз тўғрисида хабар ёзган.\nПластмасса сув идишлари ва чиқинди қутилари узоқ турмайди. Ҳозирда маккажўхори крахмали ва сув қоришмасидан тайёрланган биологик парчаланадиган бутилкалар ва чиқинди қутилари мавжуд. Уларни ишлаб чиқариш ҳали анча қиммат, аммо бу йўналиш ривожланиб бормоқда ва 20 йил ичида биз пластик сув идишларини ўтган ғалати ҳодиса сифатида эслаймиз.\nТелефон батареяси заряди тугаб қолса, ҳеч бўлмаганда асабланамиз. Муаммо шу қадар кенг тарқалганки, баъзи компаниялар бу масалани жиддий қабул қилдилар ва уларнинг дастлабки қадамлари тез орада биз телефон симларига ўралиб қолишимиздан тўхтатади, деган ишончни кучайтиради. Режа симсиз зарядловчи қурилмаларни ҳамма жойда ишлаб чиқариш ва телефонларни истаган жойда ва симсиз қувватлантиришдир.\nСайёрамизда олтиннинг чекланган захиралари мавжуд, шунинг учун ушбу табиий ресурснинг камайиш эҳтимоли жуда юқори. АҚШ геология хизмати ер остида ҳанузгача ушбу металлнинг 50 минг тоннаси борлигини тахмин қилмоқда. Ҳар йили тахминан 2,5-3 минг тонна олтин қазиб олинади, шунинг учун мутахассислар захиралар 17 йилга етар-етмас аҳволда қолганлигидан хавотирда.\nЭҳтимол дўконга жисмонан боришга бўлган эҳтиёж вақт ўтиши билан йўқолади, шунинг учун оддий дўконлар қолмайди. Бироқ, кўпчилик маҳсулотни сотиб олишдан олдин унга тегинишни яхши кўриши сабабли маҳсулотни синаб кўриш мумкин бўлган махсус зоналар яратилади.\nБундан ташқари, дўконга кириш жойидаги сканерлар юзларни таниб қолади ва ҳар бир кирган киши учун алоҳида харидлар рўйхатини тузади. Бу виртуал сотувчиларга харидорнинг дидига мос маҳсулотларни таклиф қилишларига имкон беради. Тўлов бўлмайди: харидлар учун тўлов дўкондан чиқишда автоматик равишда амалга оширилади.\nДунёнинг кўплаб мамлакатларида почта алоқаси хизмати ўз аҳамиятини йўқотмоқда. Уларнинг аксарияти зиён кўриб ишламоқда: одамлар бир неча ўн йиллар давомида бир-бирларига қоғоз хат жўнатишни тўхтатдилар. Курьер хизматлари посилкалар билан ишлашда анча фаол. Барча муҳим ва керакли хабарлар электрон почта орқали жўнатиляпти. Шу сабабли почтанинг ривожланиш истиқболи тижорий рақиблари билан рақобатлашиш учун жуда кам имкониятга эга.\nБунга ишониш қийин, ҳатто технологиялар яқин келажакда тирбандликлар бўлмаслигига ишора қилмоқда. Вақт ўтиши билан автомобилларга сунъий интеллект ўрнатилади ва уларнинг сони минимал даражага туширилади. Компьютер йўлда юзага келиши мумкин бўлган барча вазиятларни ҳисоблаб чиқади. Агар бирон бир жойда автоуловларнинг тирбандлиги пайдо бўлса, реал вақтда ишлаб турган ягона компьютер тизими светофорларнинг ишини тўғрилайди ва тирбандлик пайдо бўлишидан олдин тарқалиб кетади.\nАнтибиотиклар ихтиро қилинганидан бери шу қадар тез ишлатилиб келинадики, натижада баъзи касалликлар уларга чидамли бўлиб қолди. Кейинги 10-20 йил ичида антибиотиклардан фойдаланишни сезиларли даражада камайтириш мумкин. Яқин келажакда маълум бир таҳдидга қарши бактериялар ишлаб чиқилади. Яъни, беморга инфекцияларни тўхтата оладиган антитаначалар қўйила бошланади.\nБироқ олимлар эришмоқчи бўлган асосий мақсад микробларга қарши курашишни тўхтатиш ва улар билан тинч яшашни ўрганишдир.